Πυραμίδα της Βοσνίας: Η Πλήρης Έρευνα! | Metafysiko.gr | 15 χρόνια διαρκούς εξέλιξης και καινοτομίας\nΑρχικός Τίτλος: Πυραμίδα του Ηλίου στη Βοσνία! – Η Μεγαλύτερη Ανακάλυψη του Αιώνα ή Μία Καλοστημένη Απάτη;\n- Οι επαναστατικές θέσεις του ανθρώπου που ανακάλυψε της πυραμίδες!\n- Ο αντίλογος της παγκόσμιας επιστημονικής κοινότητας!\n- Η πρώτη ελληνική αποστολή στο Visoko!\n- Τα πυραμιδοειδή souvenir και η τουριστική εκμετάλλευση ενός μνημείου που δεν έχει ανακαλυφθεί!\n- Η μαζική υστερία ενός ολόκληρου έθνους!\n- Οι τελευταίες διεθνείς εξελίξεις!\nΠαρακολουθήστε το ντοκιμαντέρ της αποστολής μας!\n«Η παλαιότερη και μεγαλύτερη πυραμίδα στον κόσμο ανακαλύφθηκε στη Βοσνία! Η “Πυραμίδα του Ήλιου”, δημιούργημα ενός άγνωστου αρχαίου πολιτισμού, αναγκάζει την παγκόσμια ιστορία να ξαναγραφτεί από το μηδέν!»\nΤην παραπάνω εκπληκτική είδηση αναπαράγουν εδώ και λίγους μήνες παγκόσμια και εγκυρότατα ειδησεογραφικά πρακτορεία, όπως το Associated Press, το Reuters και το BBC, με απόρροια η επαναστατική αυτή ανακάλυψη να φθάσει σε κάθε σημείο της γης: από την Αυστραλία, στην Ινδία και στις Η.Π.Α., ενώ πριν κάποιους μήνες και στην Ελλάδα.\nΉδη στη χώρα μας εξειδικευμένα περιοδικά και ιστοσελίδες στο διαδίκτυο αναπαρήγαγαν την πληροφορία, όπως άλλωστε όφειλαν, δυστυχώς όμως παρουσιάζοντας εντελώς μονόπλευρα το θέμα, με αποτέλεσμα να υπάρξει παραπληροφόρηση και αθελής εξαπάτηση του ελληνικού κοινού.\nΣτις επόμενες λιγοστές- ως προς τη σημαντικότητα του θέματος- σελίδες θα προσπαθήσω να σας παρουσιάσω το οδοιπορικό της πρώτης ελληνικής αποστολής στο Visoko της Βοσνίας(30 χιλιόμετρα βορειοδυτικά του Sarajevo), παρουσιάζοντας παράλληλα τις θέσεις των υποστηρικτών, τον διεθνή επιστημονικό αντίλογο, την τουριστική εκμετάλλευση και τη μαζική υστερία στην οποία έχει βουλιάξει η πολύπαθη αυτή χώρα των Βαλκανίων.\nΤο ταμπλό με τις αναχωρήσεις των τραινών στον σταθμό της Θεσσαλονίκης.\nΣε ειδικό πλαίσιο εμφανίζεται ο προορισμός μας.\nΗ Βοσνιακή «Πυραμίδα του Ήλιου»\nΣτις 17 Ιουλίου του 2006, γύρω στις 6 το απόγευμα, 6 άτομα συναντηθήκαμε στο σιδηροδρομικό σταθμό Θεσσαλονίκης. Όλοι μέλη της πανελλήνιας εξερευνητικής ομάδας Πυθέας, φθάσαμε στην πόλη ο καθένας ξεχωριστά από τη Σύρο, την Κάρπαθο, τη Σάμο, την Καλαμάτα και το Κιλκίς, για αυτό το ταξίδι.\nΤι μας ώθησε σε αυτή τη διαβαλκανική μας αποστολή;\nΤον Απρίλιο του 2005, ένας Βόσνιος ερασιτέχνης αρχαιολόγος, ονόματι Semir Osmanagic, επισκεπτόμενος τον διευθυντή του τοπικού μουσείου της πόλης Visoko έκανε μία τολμηρή υπόθεση: ο τεράστιος λόφος στην άκρη της πόλης κρύβει τη μεγαλύτερη και παλαιότερη πυραμίδα του κόσμου! Πως οδηγήθηκε σε μία τόσο επαναστατική θεωρία;\nΟ λόφος Visocica φέρει πυραμιδοειδές σχήμα, καθώς τον κοιτάς από την πλευρά της πόλης, ενώ οι πλευρές του είναι κατά προσέγγιση διατεταγμένες προς τα τέσσερα σημεία του ορίζοντα(βορράς, νότος, ανατολή, δύση), όπως δηλαδή η Πυραμίδα του Ήλιου(Hueca del Sol) στο Μεξικό!\nΈκτοτε, ο κ. Osmanagic βάλθηκε να συνταράξει την παγκόσμια κοινή γνώμη με τις δηλώσεις του: τέσσερις ακόμα πυραμίδες βρίσκονται κάτω από ισάριθμους λόφους- με λιγότερο εμφανές πυραμιδοειδές σχήμα- στην κοιλάδα γύρω από την πόλη, την οποία και ονόμασε Βοσνιακή Κοιλάδα των Πυραμίδων! Το όνομα αυτών: Πυραμίδα του Φεγγαριού, του Δράκου και της Γης(Pyramid of the Moon, Dragon and Earth).\nΑμέσως, τροφοδότησε τα μέσα μαζικής ενημέρωσης με πληθώρα στοιχείων προς υποστήριξη των ισχυρισμών του:\nα) Διάφορες φωτογραφίες των λόφων που μοιάζουν- τουλάχιστον στις Πυραμίδες του Ηλίου και λιγότερο του Φεγγαριού- όντως, κατά προσέγγιση πάντα, με πυραμίδες.\nβ) Ολιγάριθμα μεγάλων διαστάσεων κομμάτια ψαμμίτη(sandstone) που ήρθαν στην επιφάνεια από ανασκαφές που πραγματοποιήθηκαν από τον Osmanagic. Σύμφωνα με Βόσνιους αρχαιολόγους είναι τόσο κοινά στη Βοσνία όσο και τα ορυχεία, κάτι όμως που δεν εμπόδισε τον κ. Osmanagic να δηλώσει με περισσή αυτοπεποίθηση ότι: «Αν αυτά τα αντικείμενα αναγνωριστούν από τη διεθνή κοινότητα ως πυραμίδες, κάτι το οποίο πιστεύω ότι θα γίνει το πολύ σε 6 μήνες, ξαφνικά θα έχουμε πυραμίδες μεγαλύτερες από αυτές της Αιγύπτου και του Μεξικό και η ευρωπαϊκής ιστορίας όχι απλώς θα πρέπει να αλλάξει σε μεγάλο βαθμό, αλλά θα πρέπει να γραφτεί από την αρχή»!\nγ) Μία μεγάλη λίστα με πανεπιστημιακά ιδρύματα και επιστήμονες ανά την υφήλιο, τη συνεργασία των οποίων έχει εξασφαλίσει.\nΔ) Τέλος, ο κ. Osmanagic έχει παρουσιάσει και μία σειρά από γεωθερμικές και δορυφορικές φωτογραφίες, όπως επίσης και λήψεις εικόνων από radar.\nΒασισμένος στα παραπάνω, κατέληξε στα εξής: 14.000 χρόνια πριν(12.000 π.Χ.) μέλη ενός υπερ-αναπτυγμένου ανθρώπινου πολιτισμού έκτισαν πυραμίδες γύρω από το Visoko! Κάπως έτσι, ξεκίνησαν οι ανασκαφές στο λόφο Visocica, ενώ στις αρχές Μαΐου μία ομάδα με επικεφαλή τον Osmanagic ξεκίνησε την εξερεύνηση ενός τούνελ, 650 μέτρα κάτω από τον λόφο, που ο Βόσνιος ερευνητής πιστεύει ότι ενώνει την Πυραμίδα του Ηλίου με δύο εκ των υπολοίπων πυραμίδων της κοιλάδας.\n«Είμαι 100% σίγουρος. Δεν υπάρχει άλλη λογική απάντηση» , αναφέρει ο ίδιος σε σχετικές ερωτήσεις δημοσιογράφων.\nSemir Osmanagic: Πρωτοπόρος Ερευνητής ή Ενθουσιώδης Ψευδό- αρχαιολόγος;\nΒλέποντας όμως την όλη κατάσταση να γυρίζει γύρω από έναν άνθρωπο, φυσικό είναι να αναρωτηθούμε για το παρελθόν του και τις συστάσεις που τον ακολουθούν. Ανατρέχοντας για στοιχεία γύρω από τον αμερικανοβόσνιο ερευνητή, συγκέντρωσα μία πληθώρα ανακοινώσεων από διάφορα μεγάλα ειδησεογραφικά πρακτορεία, όπως το BBC και το Associated Press.\nΌλα αναδημοσιεύουν τις ίδιες λιγοστές πληροφορίες: ο κ. Osmanagic είναι ένας Βόσνιος αρχαιολόγος που μελετάει επί 15 χρόνια τις πυραμίδες της Λατινικής Αμερικής. Διαβάζοντας όμως ότι το παραπάνω προφίλ στηρίζεται σε στοιχεία που έδωσε ο ίδιος στα Μ.Μ.Ε., συνέχισα την έρευνα μου περαιτέρω.\nΣύντομα συγκέντρωσα πληθώρα πηγών που ξεκαθάριζαν μία εξαιρετικά σημαντική λεπτομέρεια: ο κ. Osmanagic δεν είναι επαγγελματίας, αλλά αυτοαποκαλείται ερασιτέχνης αρχαιολόγος. Έχει σπουδάσει οικονομικά και πολιτικές επιστήμες στο πανεπιστήμιο του Sarajevo, ενώ δραστηριοποιείται πλέον εμπορικά στο χώρο των Βαλκανίων μέσω μίας μεταφορικής εταιρίας με βάση τις Η.Π.Α., ζώντας μόνιμα στο Houston.\nΩς εδώ όλα καλά. Κάποιες «ελλείψεις» όμως στις πληροφορίες που δίνει για το παρελθόν του, είναι ικανές να βάλουν σε σκέψεις ακόμα και τον πιο καλοπροαίρετο ερευνητή.\nΚατ’ αρχήν, στα Μ.Μ.Ε. αναπαράγεται συνεχώς η είδηση ότι «μελετάει εδώ και 15 χρόνια, ως ανεξάρτητος, τις πυραμίδες του Μεξικό» , δίχως όμως να γίνεται καμία νύξη για τα συμπεράσματα των ερευνών του. Ύποπτο;\nΌπως διαβάσουμε- μεταξύ άλλων- στο βιβλίο του The World of the Maya, το οποίο εμπεριέχει στοιχεία των 15ετών ερευνών του, οι Maya ήταν απόγονοι εξωγήινων πλασμάτων από τις Πλειάδες, οι οποίοι μεταξύ άλλων εποίκησαν και την Ατλαντίδα: «Ήταν άραγε αυτοί που όντας έτοιμοι ανέβηκαν στα διαστημόπλοια των προγόνων τους από τις Πλειάδες, μία συστάδα αστεριών; Ή ίσως ακολούθησαν τους Άρχοντες του Γαλαξία[σ.σ. αρχικό κείμενο: Lords of the Galaxy], μέσα σε ακτίνες φωτός, σε ένα ταξίδι δίχως επιστροφή. [...]»\n«Τα στοιχεία αυτά γίνονται ακόμα πιο σημαντικά, όταν συνειδητοποιούμε ότι πλησιάζουμε ταχύτατα τον Δεκέμβριο του 2012, μία ημερομηνία που οι Maya σημάδεψαν ως τη στιγμή που η Διαγαλαξιακή Ενεργειακή Συμμαχία θα έρθει και θα δώσει το φως της στον κόσμο μας. [...]»\n(χωρία του βιβλίου του μπορείτε να βρείτε στην ιστοσελίδα του συγγραφέα, www.alternativnahistorija.com).\nΒέβαια, από την άλλη αποτελεί έναν προικισμένο ομιλητή που σε σχετική εκπομπή της Σερβοβοσνιακής τηλεόρασης, όπου τέθηκε αντιμέτωπος με τρεις εξέχοντες Σέρβους αρχαιολόγους, σχεδόν το 90% των τηλεθεατών ψήφισαν ότι πιστεύουν στην ύπαρξη της πυραμίδας!\n«Και αυτό ήταν στη Rebublika Srpska[σ.σ. εδώ αναφέρεται στο σερβικό μισό της Βοσνίας]. Και να φανταστείτε ότι δεν έχω καν Σέρβικο όνομα!» , αναφέρει χαμογελώντας. Όντας Βόσνιος Μουσουλμάνος, το δεύτερο μισό της Βοσνίας (η Μουσουλμανική- Κροατική Ομοσπονδία) είναι γεμάτο από πιστούς του.\nΜάλιστα, η αγάπη του κόσμου φθάνει σε τέτοιο βαθμό που στο Visoko των 20.000 κατοίκων, τον σταματάνε στο δρόμο για να του σφίξουν το χέρι και να τον προτρέψουν «συνέχισε την καλή δουλειά»!\nΗ Μαζική Υστερία του Visoko!\nΑπό τις 19:10, όταν και το τραίνο μας ξεκίνησε από τη Θεσσαλονίκη με προορισμό το Beograd(Βελιγράδι) της Σερβίας(18 ώρες ταξίδι με πολύωρη καθυστέρηση + 9 ώρες οδικώς έως το Sarajevo της Βοσνίας + 45 λεπτά με ταξί έως το Visoko), έως και τα μεσάνυχτα της επόμενης μέρας που φθάσαμε στο Visoko, οι συζητήσεις και οι αναλύσεις πάνω στα παραπάνω στοιχεία μονοπωλούσαν, όπως θα περίμενε κανείς, τη συζήτηση.\nΛίγες ώρες μετά τον ύπνο, μέλος της αποστολής μας απολαμβάνει το πρωινό τσιγάρο αρνούμενος να σηκωθεί από το “κρεβάτι”..\nΜόλις κατεβήκαμε στο σιδηροδρομικό σταθμό του Βελιγραδίου (Σερβία), ξεκινήσαμε αμέσως την αναζήτηση του λεωφορείου που θα μας πήγαινε στο Σαράγεβο (Βοσνία).\nΗ μικρή μας αυτή οδύσσεια, δεν μας εμπόδισε να πραγματοποιήσουμε την πρώτη σημαντική συνάντηση της αποστολής μας. Έτσι, αφού τακτοποιηθήκαμε βιαστικά στα τρία από τα 28 δωμάτια του μεγαλύτερου ξενοδοχείου της πόλης, του πρώην Hotel Hollywood που μετονομάστηκε- σε τι άλλο;- Bosnian Sun Piramid Motel, κατεβήκαμε στο θορυβώδες cafe bar του ξενοδοχείου- το πιο ζωντανό ίσως κομμάτι της πόλης.\nΕκεί, συναντήσαμε ένας μέλος της αρχαιολογικής ομάδας που συμμετέχει στις ανασκαφές: την Ελληνίδα Νάνσυ Γαλλού, μία νεαρή αρχαιολόγο που τώρα κάνει το διδακτορικό της στη Γαλλία.\nΕν συντομία μας ενημέρωσε ότι βρίσκεται στο Visoko της Βοσνίας για ένα 2μηνιαίο πρόγραμμα εθελοντισμού για αρχαιολόγους που θα τελείωνε τέλη Ιουλίου, ώστε να γίνουν κάποιες ανασκαφές σε ορισμένους λόφους στην κοιλάδα γύρω από την πόλη.\n«Ποια πυραμίδα;» , μας ρώτησε χαμογελώντας στην πρώτη μας ερώτηση. Στο άκουσμα της δεύτερης «ποια είναι η άποψη του υπόλοιπου αρχαιολογικού team» , συμπλήρωσε στο ίδιο πνεύμα: «Ποιο αρχαιολογικό team; 2-3 αρχαιολόγοι με πτυχίο είμαστε, όλοι οι άλλοι είναι ντόπιοι δίχως εμπειρία και ουδεμία γνώση αρχαιολογίας. Να φανταστείτε ότι σκάβουν με τσάπες!» . Αυτή ήταν και η πρώτη επαφή μας με την άλλη πλευρά, τον αντίλογο των θέσεων του Osmanagic.\n«Αυτό που συμβαίνει στην πόλη, είναι μία όμορφη τρέλα. Θα το δείτε και αύριο που θα ανεβείτε στο χώρο των ανασκαφών. Souvenir, παιδιά και μεγάλοι, όλοι ζουν μία διαρκή γιορτή!» .\nΚάπως έτσι, κατευθυνθήκαμε προς τη μοναδική pizzeria της πόλης, το Cafe Huaca del Sol, όπου γευτήκαμε στην κυριολεξία την πρώτη ένδειξη της μαζικής παραίσθησης στην οποία ζουν οι κάτοικοι της πόλης: pizza σε σχήμα πυραμίδας!\nΗ συζήτηση με την νεαρή αρχαιολόγο συνεχίστηκε στο ίδιο κλίμα. Ανάμεσα στα άλλα, έκανε λόγο για την τρέλα των Μ.Μ.Ε. που έχουν αναγάγει το γεγονός σε εθνική υπόθεση, με τη σιωπηρή συγκατάθεση της Βοσνιακής πολιτικής ηγεσίας, ενώ επίσημη αρχαιολογική αρχή δεν υπάρχει(λόγω της μικρής ακόμα μεταπολεμικής περιόδου που διανύει η χώρα) ώστε να πάρει επίσημη θέση και να σταματήσει τις επικίνδυνες- για τις υπόλοιπες αρχαιότητες της περιοχής- ανασκαφές.\n«Και γιατί δεν βγαίνεις στα Μ.Μ.Ε. ώστε να πεις ότι δεν υπάρχει τίποτα;», την ρωτήσαμε αμέσως, για να πάρουμε την απάντηση: «Το έκανα ήδη μία φορά, όμως στην τηλεόραση βγήκε κάτι τελείως διαφορετικό. Έμειναν σε μία πρόταση μου, καταλήγοντας σε τελείως διαφορετικό συμπέρασμα» .\nΤότε, όπως μας είπε, έξαλλος ο διευθυντής του Μουσείου, κ. Senad Hodovic, της είπε: «Ξέρω γιατί είσαι αρνητική ως προς την Πυραμίδα του Ηλίου. Φοβάσαι ότι μπορεί στη Βοσνία να υπάρχει ένας πολιτισμός σημαντικότερος και αρχαιότερος του αρχαιοελληνικού» ! Τα συμπεράσματα δικά σας..\nΗ άποψη της για τον Semir Osmanagic ήταν αρκετά πιο επιεικής: «Δεν είναι απατεώνας, απλώς γραφικός. Ό, τι λέει τα πιστεύει, είναι ειλικρινής και πολύ καλός άνθρωπος. Όποτε χρειάστηκα τη βοήθεια του στη χώρα μου στάθηκε όσο κανένας άλλος. Τον αγαπάει ο κόσμος, είναι κάτι σαν ήρωας στο Visoko. Δεν είναι όμως αρχαιολόγος και σύμφωνα με την αρχαιολογία δεν μπορείς να κάνεις τέτοιες υποθέσεις».\nΜπορεί να μην έχουν τοποθετηθεί ακόμα πινακίδες για να δείχνουν το δρόμο προς την\n“Πυραμίδα του Ήλιου”, όμως γνωρίζοντας ότι στην κορυφή του λόφου αυτού βρίσκεται\nη μεσαιωνική πόλη Visoci περπατάμε προς τη σωστή κατεύθυνση.\nΠυραμιδοειδή Souvenir και Εμπορική Εκμετάλλευση ενός Μνημείου που Δεν Έχει Ανακαλυφθεί Ακόμα!\nΚάπως έτσι, το επόμενο πρωινό κατευθυνθήκαμε προς το χώρο των ανασκαφών. Μία καφέ επιγραφή στο κέντρο της πόλης μας έδειχνε το δρόμο προς το μεσαιωνικό κάστρο της Visocisa, χαλάσματα του οποίου βρίσκονται στην κορυφή του λόφου- πυραμίδα.\nΟι συνέπειες του τετραετούς πολέμου(1992- 1995) που έπληξε τη Βοσνία, στρέφοντας εναντίων ντόπιους Κροάτες Καθολικούς, Μουσουλμάνους και Σέρβους Ορθοδόξους και αφήνοντας 150.000 νεκρούς και το μισό πληθυσμό δίχως σπίτι, ήταν ακόμα εμφανέστατες στη μικρή αυτή κωμόπολη. Ανάμεσα στους κατοίκους συναντούσαμε συχνά πυκνά ανθρώπους με κομμένα μέλη, ενώ η αναλογία ανδρών- γυναικών ήταν κατά προσέγγιση 1 προς 9, λόγω των νεκρών του πολέμου.\nΠερπατώντας κατά μήκος του ποταμού Bosna, που διασχίζει το Visoko, συναντούσαμε σημάδια από μία παλαιότερη αίγλη, όπως το σήμα της μεγάλης βιομηχανίας δερμάτινων S.T.R. που αν και παλαιότερα αποτελούσε πηγή ζωής για τη μικρή πόλη, μετά το πόλεμο έχει συρρικνωθεί.\nΌταν πλέον πλησιάσαμε αρκετά, τα πρώτα σημάδια της πυραμίδας έκαναν την εμφάνιση τους: τουριστικά είδη με κεντρικό θέμα την υποτιθέμενη «Πυραμίδα του Ηλίου». Μπλουζάκια, διακοσμητικά, μπρελόκ, κουμπαράδες, πορσελάνες, μουσικά όργανα, διάφορα ποτά, επιτραπέζια ρολόγια, κλπ. με αναπαραστάσεις της πυραμίδας σε διάφορα μοτίβα. Μία ολόκληρη εμπορική βιομηχανία δηλαδή που στήθηκε γύρω από μία πυραμίδα που δεν έχει ακόμα βρεθεί!\nΜερικά από τα δεκάδες souvenir με θέμα την πυραμίδα που έχουν κυκλοφορήσει τους τελευταίους μήνες στο Visoko.\nΜπλουζάκια, διακοσμητικά, ρολόγια, πίνακες, μπρελόκ, κλπ.\nΔεξιά: Διαφήμιση για το νέο βιβλίο του κ. Semir Osmanagic, του ερευνητή που ανακάλυψε τις “υποτιθέμενες” πυραμίδες. Τιμάται στα 35KM, δηλαδή γύρω στα 20 ευρώ σε μία χώρα με μηνιαίο κατώτερο μισθό μόλις 300 ευρώ! Αριστερά: Ο Μηνάς Παπαγεωργίου, μέλος της αποστολής, συνομιλεί (με τη γλώσσα του σώματος κυρίως) με βόσνιο πωλητή.\nΛίγο πιο πάνω, στους πρόποδες πλέον του λόφου, συναντήσαμε και την πρώτη αφίσα που διαφήμιζε το νέο βιβλίο του Semir Osmanagic με τίτλο- τι άλλο;- Bosanska Piramida Sunca/ The Bosnian Valley of the Pyramids.\nΜε τη σκέψη «ποιος ερευνητής θα έβγαζε βιβλίο για μία έρευνα που ακόμα δεν έχει δώσει στη δημοσιότητα κανένα εύρημα», αγόρασα το βιβλίο που έχει κυκλοφορήσει στα βοσνιακά. Δυστυχώς, δεν κατάφερα να το διαβάσω λόγω γλώσσας, όμως οι πολλές και μεγάλων διαστάσεων φωτογραφίες που στήριζαν ένα φτωχό σε κείμενο σύγγραμμα, μου έδειξαν ότι μόλις το 1/3 του αναφέρεται στις ανασκαφές του Visoko, ενώ το υπόλοιπο στα ταξίδια και τις ανεξάρτητες έρευνες του Osmanagic στο Μεξικό και αλλού.\nΤα μικρά τουριστικά μαγαζάκια και οι πάγκοι έφθαναν έως την είσοδο του «αρχαιολογικού χώρου», όπου μας περίμεναν μικρά παιδιά να μας ανεβάσουν έως επάνω με την ελπίδα να τους αφήσουμε κάποιο κέρμα.\nΟι μικροί οδηγοί μας παρά τις όποιες κόντρες τους, μπροστά στο φωτογραφικό φακό τα\nξεχνάνε όλα δείχνοντας το καλύτερο χαμόγελο τους.\nΕπιγραφή ενός πρόχειρου καφέ που στήθηκε σε οικόπεδο δίπλα από τον πρώτο χώρο των ανασκαφών. Μετά την “ανακάλυψη” της βοσνιακής “πυραμίδας”, οι Βόσνιοι αναζητούν και το δικό τους Φαραώ!\nΕπίσκεψη στην «Πυραμίδα του Ήλιου»: η επαφή μας με το χώρο\nΚάπως έτσι, φτάσαμε στον πρώτο χώρο των ανασκαφών. Μικρά κομμάτια γης ανασκαμμένα σε διάφορα σημεία, προστατευμένα από μία κίτρινη λωρίδα που έγγραφε κατά μήκος της «BH Telecom»(χορηγός και μία από τις μεγαλύτερες εταιρίες τηλεφωνίας στη Βοσνία), μαζί με 2-3 μεσήλικες άνδρες να ξαπλώνουν γύρω στο χώρο ήταν η πρώτη μας εικόνα..\nΚαι στην άκρη αυτού, αντικρίσαμε τη γνωστότερη ίσως φωτογραφία των ανασκαφών που αναπαράγεται από τα Μ.Μ.Ε.. Στις 19 Απριλίου του 2006, ο Osmanagic έφερε στην επιφάνεια τεράστια κομμάτια πέτρας σε μία πλευρά του λόφου, υποστηρίζοντας στο Associated Press(AP) ότι: «Αυτά[σ.σ.: τα κομμάτια πέτρας] είναι το πρώτος τείχος της πυραμίδας που φέρνουμε στην επιφάνεια. Μπορούμε να δούμε ότι η επιφάνεια είναι τελείως λεία. Αυτό αποτελεί πλέον την αδιαμφισβήτητη απόδειξη μας ότι μιλάμε για πυραμίδες».\nΌμως, ο ίδιος ακριβώς χώρος όταν τον αντικρίσαμε για πρώτη φορά από τη βάση του δεν μας θύμιζε τίποτα από την «τελειότητα» μίας πυραμίδας. Αν όμως φωτογραφηθεί από την κορυφή του, υπό συγκεκριμένη γωνία, δίνει την αίσθηση της τέλειας ανθρώπινης κατασκευής.\nΕπίσης, με μία πιο κοντινή παρατήρηση της επιφάνειας, διαπιστώσαμε ότι δεν είναι καθόλου λεία, με αποτέλεσμα να μας δημιουργείται η πεποίθηση ότι οι πιθανότητες να αποτελεί ανθρώπινο σχηματισμό είναι οικτρά λιγοστές σε σχέση με αυτές του φυσικού!\nΤα παραπάνω σε συνδυασμό με το γεγονός ότι η επίσημη ιστοσελίδα του Foundation Bosanska Pyramida Sunca του Osmanagic(www. piramidasunca.ba) ουδέποτε δημοσίευσε κάποια φωτογραφία που να έδειχνε αυτό που αντικρίσαμε εμείς από κοντά, μας οδήγησε στο θλιβερό συμπέρασμα ότι γίνεται κατά κόρον επιλεκτική παρουσίαση εικόνων από το χώρο των ανασκαφών, όλες εκ των οποίων δίνουν την αίσθηση ύπαρξης πυραμίδας.\nΚάτι τέτοιο ίσως να μην αποτελεί αδίκημα, όμως σίγουρα χαρακτηρίζεται από ανηθικότητα, θέτοντας έτσι υπό ισχυρή αμφισβήτηση την αξιοπιστία της ομάδας του κ. Osmanagic.\nΌση ώρα συγκεντρώναμε υλικό από την περιοχή, φωτογραφικό αλλά και κομμάτια πέτρας από την «πυραμίδα»(ναι, δεν υπήρχε κανενός είδους φρούρηση), μία στημένη παράσταση άρχισε να εξελίσσεται γύρω μας. Οι 2-3 άνδρες της ομάδας ανασκαφών που βρισκόταν στο χώρο έμοιαζαν να υποκρίνονται μπροστά μας, καθώς όσο αποκρινόμασταν μετέφεραν τις εργασίες τους όλο και πιο κοντά ώστε να τους βλέπουμε, ενώ παρατηρήσαμε να σκάβουν και να γεμίζουν την ίδια τρύπα επανειλημμένα! Μία θεατρική παράσταση δηλαδή προς χάρη των τουριστών!\nΑνταπόκριση από το χώρο των ανασκαφών: μαζεύοντας υλικό για το ντοκιμαντέρ\nαπό τη Βοσνία(η πρώτη έκδοση του οποίου έχει ήδη κυκλοφορήσει ανάμεσα στα μέλη).\nΟ γεωλόγος της αποστολής μας- Δημήτρης Αναστασίου(φοιτητής Γεωλογίας του Α.Π.Θ.)-\nμαζεύοντας υλικό από το λόφο για να μεταφέρουμε πίσω στην Ελλάδα.\nΕκτός του χώρου αυτού, επισκεφθήκαμε και άλλους δύο στην ευρύτερη περιοχή, οι οποίοι επιβεβαίωσαν τις αρχικές μας διαπιστώσεις: τα κομμάτια ψαμμίτη που είχαν έρθει στην επιφάνεια ούτε κατά προσέγγιση δεν άγγιζαν την τελειότητα μίας πυραμίδας.\nΔύο ντόπιες κοπέλες- η Χάσα και η Μοβεράτ- προσφέρθηκαν να μας οδηγήσουν στους χώρους των ανασκαφών κοντά στην κορυφή του λόφου Visocica. Κατά τη διάρκεια της διαδρομής, 30 λεπτά ανηφορικού δρόμου, συζητήσαμε για την πιθανότητα ύπαρξης πυραμίδας στο χώρο. Ήταν κατηγορηματικές: «Είναι πυραμίδα 100%»!\nΓύρω από την κορυφή του λόφου οι ανασκαφές δεν είχαν καν φέρει στην επιφάνεια κομμάτια γης που να έμοιαζαν με τείχη πυραμίδας. Το μόνο σχετικό που υπήρχε ήταν μία πινακίδα με φωτογραφίες και κείμενα από τις έρευνες της ομάδας του Osmanagic, καθώς και ντόπιοι εθελοντές που με διάθεση προσφέρθηκαν να μας ενημερώσουν. Πάνω σε πρόχειρο τραπέζι λίγο πιο δίπλα, υπήρχαν κομμάτια πέτρας που ανασύρθηκαν κατά τις ανασκαφές. Και αυτό ήταν όλο..\nΛίγο αργότερα, ήρθε στο χώρο ένα μέλος του Foundation του Osmanagic, ο Sanel Silajdzic- ιστορικός- και με τα περιορισμένα του αγγλικά προσπάθησε να μας εξηγήσει για ποιο λόγο ήταν τόσο σίγουρος ότι υπάρχει πυραμίδα. Δυστυχώς, ειλικρινά δυστυχώς, δεν τα κατάφερε.\nΚάπως έτσι, μας πρότεινε να μας οδηγήσει σε έναν άλλο χώρο ανασκαφών όπου υποστήριξε ότι είχαν φέρει στην επιφάνεια μία ακμή της πυραμίδας(το σημείο δηλαδή όπου ενώνονται οι δύο πλευρές). Μαζί με 3 Βρετανούς της Ειρηνευτικής Δύναμης στη Βοσνία περπατήσαμε σε ένα μικρό μονοπάτι πνιγμένο στη βλάστηση, για περισσότερο από 20 λεπτά. Τι είδαμε; Ένα κομμάτι πέτρας που όντως έκανε κατά μήκος του μία κορυφή, η οποία όμως δεν ήταν ούτε κατά προσέγγιση ευθεία!\nΑντικείμενα με διάφορα σύμβολα ανακοινώθηκε ότι βρέθηκαν σε στοές κάτω από την πυραμίδα.\nΌπως όμως λένε οι φήμες στο Visoko, τα σύμβολα κατά πάσα πιθανότητα χαράκτηκαν είτε στον πρόσφατο πόλεμο, είτε ακόμα και από τους ίδιους τους ανασκαφείς.\nΚάπως έτσι, αφήσαμε πίσω τις «αδιάσειστες» αποδείξεις περί ύπαρξης της «Πυραμίδας του Ηλίου» και ξεκουραστήκαμε σε μία κοντινή, πρόχειρα στημένη, καντίνα πίνοντας μία Sarajevska Pivo, τοπική μπύρα.\nΠαγκόσμια Αρχαιολογική Κατακραυγή για την Καταστροφή των Αρχαιοτήτων!\nΈχοντας δει από κοντά πλέον ένα θέατρο παραλόγου, ή μία καλοστημένη εμπορική επιχείρηση εκμετάλλευσης, αντί της πολυδιαφημιζόμενης βοσνιακής πυραμίδας, άρχισα να ανατρέχω στα στοιχεία που συγκέντρωσα ως προς τη στάση της παγκόσμιας επιστημονικής κοινότητας.\nΑφήνεται να εννοηθεί από τον παγκόσμιο τύπο, αλλά και από εξειδικευμένα ελληνικά μέσα ενημέρωσης, ότι η θεωρία της «Πυραμίδας του Ηλίου» αποτελεί αντικείμενο έριδας μεταξύ επιστημόνων ανά την υφήλιο και ότι ο κ. Osmanagic χαίρει της εκτίμησης αρκετών επιστημόνων παγκοσμίως.\nΗ πραγματικότητα όμως, όπως αυτή αποκαλύπτεται από δηλώσεις επιστημόνων σε διεθνή πρακτορεία ειδήσεων, απέχει παρασάγγας..\nΩς προς τις επαναστατικές θεωρίες του κ. Osmanagic, ο Curtis Runnels- ειδικός στην προϊστορία της Ελλάδα και των ευρύτερων Βαλκανίων στο Πανεπιστήμιο του Boston- αναφέρει ότι η κατασκευή τόσο μεγάλων πυραμίδων στη Βοσνία την περίοδο αυτή(δηλαδή 12.000 π.χ.) είναι αδύνατη!\n«Μεταξύ 27.000 και 12.000 χρόνια πριν, οι κάτοικοι των Βαλκανίων είχαν εγκλωβιστεί στην τελευταία περίοδο παγετώνων, μία περίοδο με εξαιρετικά κρύο και υγρό κλίμα με παγετώνες σε κάποιες ορεινές εκτάσεις. Οι μόνοι κάτοικοι ήταν μερικοί Παλαιολιθικοί κυνηγοί [...] που ζούσαν σε ανοικτούς οικισμούς και σε σπηλιές. Έτσι, από την περίοδο αυτή έμειναν πίσω απλά πέτρινα εργαλεία[...]. Οι άνθρωποι αυτοί δεν είχαν ούτε τα εργαλεία, αλλά ούτε και τις δεξιότητες να κατασκευάσουν ένα τέτοιο μνημείο» .\nΩς προς τον τρόπο που προβάλλεται το θέμα από τα Μ.Μ.Ε., ο Runnels αναφέρει με πικρία:\n«Η στάση των δημοσιογράφων είναι ανεύθυνη. Οι υποθέσεις αυτές είναι τελείως αστήρικτες μιας και δεν παρουσιάζουν καμία ουσιαστική απόδειξη, όπως για παράδειγμα κειμήλια της εποχής ή φωτογραφίες από την υποτιθεμένη υπεραναπτυγμένη αρχιτεκτονική της πυραμίδας.\nΔεν έχουν επιβεβαιωθεί από αρχαιολόγους που έχουν τη γνώση και την εκπαίδευση ώστε να αξιολογήσουν την κατάσταση. Ο άνθρωπος που κάνει αυτές τις υποθέσεις εμφανίζεται να μην έχει κανενός είδους εκπαίδευση στην αρχαιολογία και επιπλέον δεν παρουσιάζει τα ευρήματα του με τέτοιο τρόπο ώστε να μπορέσουν να αξιολογηθούν από ειδικούς της αρχαιολογίας. [...]\nΟι δημοσιογράφοι που παρουσίασαν τις υποθέσεις αυτές, δίχως πρώτα να ζητήσουν την άποψη ενός επαγγελματία αρχαιολόγου, θα έπρεπε να ντρέπονται![...]»\nΠοιος όμως ο λόγος μίας τέτοιας στάσης απέναντι στο Osmanagic; Γιατί να μην τον αφήσουν να ολοκληρώσει τις όποιες- έστω και υποτιθέμενες- ανασκαφές ώστε να κριθεί εκ του αποτελέσματος;\nΠολλοί «εναλλακτικοί» ερευνητές βιάστηκαν να υποστηρίξουν ότι η πολεμική αυτή πηγάζει από τις αλλαγές που θα επιφέρει μία τέτοια ανακάλυψη στο επιστημονικό κατεστημένο, ότι με αυτή τους την αντίδραση οι επαγγελματίες αρχαιολόγοι προσπαθούν να κερδίσουν ή να διατηρήσουν μία θέση σε κάποιο ακαδημαϊκό ίδρυμα. Είναι όμως έτσι;\nΟι «ανασκαφές» που πραγματοποιεί ο Osmanagic στο λόφο «Πυραμίδα του Ήλιου»(όπου υπάρχουν μεταξύ άλλων μεσαιωνικά και ρωμαϊκά υπόλοιπα) δύναται να καταστρέψουν πραγματικούς αρχαιολογικούς χώρους. Όπως αναφέρει στην εφημερίδα Art Newspaper ο Enver Imamovic, από το Πανεπιστήμιο του Serajevo και πρώην διευθυντής του National Museum της πόλης: «Αυτό που συμβαίνει είναι κάτι παρόμοιο με το να αφήσεις εμένα, έναν αρχαιολόγο, να χειρουργήσω σε κάποιο νοσοκομείο»!\nΟ Anthony Harding, πρόεδρος της Ευρωπαϊκής Ένωσης Αρχαιολόγων, επισκέφτηκε το λόφο Visocica και κατέληξε στο ότι αποτελεί καθαρά φυσικό σχηματισμό. «Δεν έχει βρεθεί καμία απόδειξη που να στηρίζει τις τελευταίες υποθέσεις» , ανέφερε. Ο Garret Fagan, του Κρατικού Πανεπιστημίου της Pennsylvania του University Park, δήλωσε εύστοχα στην εφημερίδα Times του Λονδίνου: «Είναι σαν κάποιος να πήρε την άδεια να ισοπεδώσει το Stonehenge για να βρει από κάτω του κρύπτες ενός χαμένου αρχαίου πολιτισμού.»\nΟ Mark Rose, συντάκτης του περιοδικού Archaeology της Νέας Υόρκης, χαρακτήρισε τους ισχυρισμούς του Osmanagic αναληθείς και τη στάση των Μ.Μ.Ε. αφελής, παραθέτοντας παλαιότερους ισχυρισμούς του τελευταίου ότι οι Maya είναι απόγονοι εξωγήινων από τη μυθική Ατλαντίδα, οι οποίοι ήρθαν στη Γη από το σύμπλεγμα άστρων των Πλειάδων! Όμως ο Osmanagic διαφωνεί, λέγοντας ότι παρουσιάζουν λανθασμένα το βιβλίο του και ότι τα παραπάνω δεν ήταν δική του θεωρία, αλλά η ερμηνεία του πάνω σε ένα αρχαία βιβλίο των Maya.\nΌπως αναφέρει ο Runnels: «Εξωπραγματικές θεωρίες απαιτούν και εξωπραγματικές αποδείξεις. [...] Δεν είναι ευθύνη των επαγγελματιών αρχαιολόγων να αποδείξουν εκ νέου τα συμπεράσματα επίσημης έρευνας 200 ετών, αλλά ευθύνη του κ. Osmanagic να αποδείξει τις υποθέσεις του» . Ενώ καταλήγει λέγοντας, ότι οι παλαιολιθικοί άνθρωποι της εποχής θα ήταν τυχεροί αν μπορούσαν να στήσουν σκηνές και να ανάψουν φωτιά, πόσο μάλλον να κτίσουν μνημεία μεγαλύτερα ακόμα και αυτών της Αιγύπτου. Κάτι τέτοιο θα ήταν ένα γιγαντιαίο άλμα μπροστά στην αλυσίδα εξέλιξης του ανθρώπου.\nΗ αξιοπιστία όμως του Foundation και του ίδιου του Osmanagic βάλλεται ακόμα περισσότερο, μιας και αποκαλύφθηκε ότι ο Καναδός αρχαιολόγος Chris Mundigler, ο οποίος αναφέρεται από το Foundation ως ξένος ειδικός που επρόκειτο να συμμετάσχει στις ανασκαφές της «πυραμίδας», διαμαρτυρήθηκε ότι ουδέποτε ενημερώθηκε σχετικά, πόσο μάλλον δέχτηκε να συμμετάσχει στις ανασκαφές.\nΚάπως έτσι, βλέποντας τη μαζική κατακραυγή της παγκόσμιας επιστημονικής κοινότητας για τον κίνδυνο των ανασκαφών, μόνο ως ύποπτο μπορούμε να χαρακτηρίσουμε το γεγονός ότι το επίσημο site του Foundation παρουσιάζει τις θεωρίες του Osmanagic ως καθολικά αποδεκτές, δίχως να κάνει ουδεμία αναφορά στο γεγονός ότι υπάρχει έντονη διαφωνία από μεγάλη μερίδα επιστημόνων!\nΣυχνά, ο Osmanagic αναφέρεται στην UNESCO ως τον μελλοντικό προστάτη του «Αρχαιολογικού Πάρκου της Πυραμίδας του Ήλιου», όπως έχει ονομάσει το χώρο των ανασκαφών.\nΌμως ο Ivica Dronjic, πρώην δικηγόρος και διπλωμάτης που ηγείται της Βοσνιακής κρατικής επιτροπής συνεργασίας με την UNESCO, δηλώνει κατηγορηματικά: «Δεν μου αρέσει όλη αυτή η αναστάτωση που έχει δημιουργηθεί, όλο αυτό το τσίρκο. [...] Αν υπάρχει πραγματικά κάτι στο λόφο του Visoko, τότε η αίτηση του Osmanagic προς την UNESCO θα πρέπει να φέρει πολύ περισσότερα στοιχεία από ότι ενθουσιασμό και επιλεγμένες φωτογραφίες» .\nΕφόσον επιθυμεί οι θεωρίες του να ερευνηθούν με σοβαρότητα και η παγκόσμια επιστημονική κοινότητα να ασχοληθεί μαζί τους, οφείλει να δημοσιεύσει τα αποτελέσματα των ερευνών του σε κάποιο διεθνές επιστημονικό περιοδικό αρχαιολογίας. «Μα ναι, έχουμε δημοσιεύσει άρθρα σε επιστημονικά περιοδικά, όπως το Hera της Ιταλίας» , αναφέρει ο ίδιος. Όμως με μία μικρή έρευνα στο διαδίκτυο, μπορεί ο καθένας να ανακαλύψει ότι στο εν λόγω περιοδικό τα μόνα σχετικά άρθρα που έχουν δημοσιευθεί είναι για πυραμίδες της Αυστραλίας!\nΠαρά την αοριστία όμως που κρατάει ο ίδιος ζωντανή με τις δηλώσεις του, επιμένει γεμάτος ενθουσιασμό: «[σ.σ.: Οι ανασκαφές στην «Πυραμίδα του Ήλιου»] θα αποτελέσουν το πιο εκπληκτικό αρχαιολογικό project της Ευρώπης για τα επόμενα 20 έτη. [...]\nΈχουμε ένα τόσο σημαντικό μνημείο που μπορεί να δείξει ότι η μικρή και κατεστραμμένη χώρα της Βοσνίας έχει κάτι να προσφέρει στον υπόλοιπο κόσμο. Και αντί για χιλιάδες στρατιώτες από την Αυστρία, τη Γερμανία, τη Δανία και τις Η.Π.Α.[σ.σ.: αναφέρεται στους στρατιώτες των ειρηνευτικών δυνάμεων στη Βοσνία], θα έχουμε ανθρώπους από την Αυστρία, τη Γερμανία και τις Η.Π.Α. αλλά χωρίς στρατιωτικές στολές.\nΑυτοί οι άνθρωποι θα είναι οι ερευνητές της πυραμίδας, οι επισκέπτες της, οι τουρίστες της και θα μοιράζονται τον ενθουσιασμό τους μαζί μας!».\nΔεν θα μπορούσα να βρω καλύτερο τέλος από μία ιστορία που μας διηγήθηκε το τελευταίο πρωινό, ένας νεαρός δημοσιογράφος από τις Η.Π.Α. που έμενε στο ίδιο ξενοδοχείο με εμάς, ο ’ντι από την Νέα Υόρκη:\n«Π ριν 5-6 χρόνια είχα επισκεφθεί με τον πατέρα μου ένα χωριό της Αμερικής, γνωστό για το μεγαλύτερο μανιτάρι στον κόσμο. Έτσι, αφού μπήκαμε σε ένα τουριστικό μαγαζάκι και ψωνίσαμε ένα σωρό souvenir με το μανιτάρι επάνω τους, ρωτήσαμε τον ιδιοκτήτη για το πώς μπορούμε να το δούμε. Ξέρεις τι μας απάντησε; “Α, δεν μπορείτε να το δείτε. Eίναι υπόγειο”!\nΠροσωπικά δεν με ενδιαφέρει αν υπάρχει πυραμίδα ή όχι, αλλά όλο αυτό που ζει το Visoko και η υπόλοιπη χώρα. Το όλο θέμα είναι ένα “hit!”».\nΔεν θα μπορούσα να συμφωνήσω περισσότερο μαζί του, μιας και είχα την τύχη να ζήσω μία ζωντανή μαζική υστερία από πρώτο χέρι και μάλιστα στα πρώτα της βήματα. Όλα τα υπόλοιπα θα τα κρίνει ο χρόνος..\nΣτο δρόμο της επιστροφής. Η κούραση μας είχε καταβάλει, κάτι που φαίνεται\nκαι στις παραπανω φωτογραφίες.\n[Ειδικός Αιγύπτιος Πυραμιδολόγος: "Στο Visoko Υπάρχει Πυραμίδα!"\nΤον Μάιο του 2006 έφτασε στην περιοχή ένας Αιγύπτιος αρχαιολόγος, ειδικός πυραμιδολόγος σύμφωνα με το επίσημο site των ανασκαφών και αρκετά ειδησεογραφικά πρακτορεία, ο οποίος υποστήριξε τις θέσεις του Osmanagic λέγοντας ότι οι πέτρινες πλάκες που βρέθηκαν είναι σίγουρα ανθρώπινο κατασκεύασμα και αξίζει να ερευνηθεί το θέμα περαιτέρω.\nΣύμφωνα με το πρακτορείο Reuters (5 Ιουνίου 2006), ο Barakat «στάλθηκε από το Κάιρο», ενώ το Deutsche Presse- Agentur (2 Ιουνίου 2006) ανέφερε ότι ήταν «εξειδικευμένος στις πυραμίδες».\nΕπίσης, ο ίδιος ο Barakat σε δηλώσεις του ανέφερε ότι έστειλε πλήρη αναφορά στον Zahi Hawass, γενικό γραμματέα του Supreme Council of Antiquities του Υπουργείου Πολιτισμού της Αιγύπτου, ο οποίος και «τον πρότεινε στο Foundation[σ.σ.: του Osmanagic] ώστε να ηγηθεί των ανασκαφικών εργασιών» (Agence France- Presse, 12 Ιουνίου 2006).\nΚάπως έτσι, ο μέσος αναγνώστης καταλήγει στο συμπέρασμα ότι ο κ. Barakat εστάλει από το Υπουργείο Πολιτισμού της Αιγύπτου, από τον κ. Zahi Hawass, ως εκπρόσωπος και επομένως οι δηλώσεις του ανταποκρίνονται σε επίσημες θέσεις.\nΩς προς τα ευρήματα στο λόφο Visocica ανέφερε: «Κατά την προσωπική μου άποψη, είναι ένα είδος πυραμίδας, πιθανόν πρωτόγονη[...], για την οποία δεν γνωρίζαμε τίποτε έως σήμερα.[...] Είναι δύσκολο η φύση να δημιουργήσει πέτρινους όγκους όπως αυτούς και να τους τοποθετήσει κατά αυτόν τον τρόπο.» , ενώ πρόσθεσε ότι οι αμμώδεις στρώσεις μεταξύ των πέτρινων όγκων είναι του ίδιου τύπου με τα υλικά που χρησιμοποιούνταν στις πυραμίδες της Αρχαίας Αιγύπτου και συγκεκριμένα της Γκίζας! Τέλος, ενημέρωσε τα Μ.Μ.Ε. ότι περισσότεροι Αιγύπτιοι αρχαιολόγοι θα έρθουν να ενσωματωθούν στην ομάδα του Osmanagic.\nΌμως υπάρχει και αντίλογος, μιας και ο Anthony Harding υποστηρίζει ότι επισκέφτηκε εκ νέου το λόφο ώστε να μελετήσει τις ίδιες ακριβώς πέτρινες πλάκες που μελέτησε και ο Barakat, καταλήγοντας στο συμπέρασμα: «Καμία απολύτως απόδειξη δεν έχει βρεθεί. Είδα το χώρο και κατά την άποψη μου είναι ξεκάθαρα δημιούργημα της φύσης» .\nΕπομένως, τι πραγματικά συμβαίνει; Είναι η πρώτη καταγεγραμμένη διαφωνία επί των πυραμίδων ανάμεσα σε δύο αναγνωρισμένους επιστήμονες; Τα πράγματα δεν είναι ακριβώς έτσι..\nΟ κ. Barakat, αν και αφέθηκε να εννοηθεί κάτι τέτοιο, δεν είναι γνωστός στην παγκόσμια επιστημονική κοινότητα ώστε να θεωρείται αυθεντία. Επίσης, αν και το πρακτορείο Reuters υποστήριξε ότι αποτελεί απεσταλμένο της Αιγυπτιακής κυβέρνησης- «Ο γεωλόγος Aly Abd Barakat εστάλει από την Αιγυπτιακή κυβέρνηση για να ενσωματωθεί στην τοπική ομάδα των ανασκαφών» (Reuters, 17 Μαΐου 2006)- εντούτοις κάτι τέτοιο αμφισβητήθηκε εξαρχής ωθώντας κάποιους αρχαιολόγους να απευθυνθούν κατευθείαν στο σχετικό υπουργείο της Αιγυπτιακής κυβέρνησης.\nΈτσι, σε επιστολή του Mark Rose(Archaeology Magazine) προς το Arab Republic of Egypt Ministry of Culture Supreme Council of Antiquities, o Γενικός Γραμματέας της εν λόγω υπηρεσίας Zahi Hawass απάντησε σχετικά:\n«Ο κ. Semir Osmanagic που υποστηρίζει ότι ανακάλυψε την πυραμίδα της Βοσνίας[...] δεν είναι ειδικός στις πυραμίδες. Οι προηγούμενες θεωρίες του ότι οι Maya προέρχονται από τις Πλειάδες και την Ατλαντίδα είναι υπεραρκετές ώστε να βγάλει τα συμπεράσματα του κάθε μορφωμένος αναγνώστης.[...]\nΟ κ. Barakat, ο Αιγύπτιος γεωλόγος που συνεργάζεται με τον κ. Osmanagic, δεν γνωρίζει τίποτα σχετικά με τις πυραμίδες της Αιγύπτου. Δεν εστάλη από την Supreme Council of Antiquities και τα συμπεράσματα του δεν εκπροσωπούν την υπηρεσία μας». Τέλος, ως προς τη «χρονολόγηση» της πυραμίδας που πραγματοποίησε ο Osmanagic αναφέρει: «Τι χρησιμοποίησε ο κ. Osmanagic ώστε να δείξει την ηλικία της “πυραμίδας”; Κανένα αρχαιολογικό αντικείμενο δεν έχει βρεθεί στο χώρο των ανασκαφών. Οι θεωρίες του είναι ξεκάθαρα προσωπικές του παραισθήσεις, δίχως κανένα επιστημονικό υπόβαθρο».\n[Η Πολυδιαφημισμένη Επίσκεψη της UNESCO]\nΜετά από πρόσκληση του Osmanagic προς την UNESCO να επισκεφθεί το χώρο, σύντομα ήρθε η απάντηση του Γενικού Γραμματέα της, κ. Koichiro Matsuura: «Θα στείλουμε μία ομάδα ειδικών της UNESCO στο Visoko ώστε να ξεκαθαρίσει τι ακριβώς συμβαίνει.» (Dvevni Avaz)\nΜε βάση τις παραπάνω εξελίξεις, μία πολυάριθμη ομάδα επιστημόνων απέστειλαν προειδοποιητική αποστολή στον κ. Matsuura. Εκτός των άλλων, τον ενημέρωναν για την ιστορία του τόπου και τον κίνδυνο που εμπεριέχουν οι «ανασκαφές» της ομάδας του Osmanagic για τους πραγματικούς αρχαιολογικούς χώρους, ενώ εστίαζαν την προσοχή του στο εξής θέμα: η σύνδεση UNESCO και «ανασκαφών» θα χρησιμοποιηθεί με ανήθικό τρόπο από τον κ. Osmanagic και την ομάδα του, όπως συνέβη σε τόσες άλλες περιπτώσεις. Οπότε, εφόσον η UNESCO επιμείνει να επισκεφθεί το χώρο, θα πρέπει να επιδείξει εξαιρετική προσοχή ώστε να μην πέσει θύμα εκμετάλλευσης.\nΠεραιτέρω, τίθεται και το εξής θέμα: Βόσνιοι αρχαιολόγοι και γεωλόγοι συμφώνησαν ότι οι λόφοι δεν είναι πυραμίδες. Στο ίδιο κατέληξαν και αρχαιολόγοι από την Ευρώπη και την Αμερική. Τι μπορεί να προσθέσει η UNESCO;\n[Τα Βασικά Λάθη του Osmanagic και ο Χορός της Παραπληροφόρησης]\nΣτη συνέχεια, παραθέτω εν συντομία τα βασικά foul στα οποία προέβη ο κ. Osmanagic στην προσπάθεια του να στηρίξει τις επαναστατικές του θεωρίες, καθώς και τον αντίλογο:\nα) Χρησιμοποιείται κατά κόρον η πληροφορία ότι «ο κ. Osmanagic είναι ερασιτέχνης αρχαιολόγος που μελετούσε επί 15 έτη τις πυραμίδες της Λατινικής Αμερικής» . Σε κανένα σημείο όμως δεν αναφέρονται τα συμπεράσματα του, σύμφωνα με τα οποία οι Maya στην πραγματικότητα είναι εξωγήινοι από τις Πλειάδες και την Ατλαντίδα! Επισταμένως το τελευταίο αποσιωπάται, εγείροντας περαιτέρω υποψίες για την εγκυρότητα της έρευνας που πραγματοποιείται.\nβ) Η ιστορία του Associated Press, η οποία στη συνέχεια αναμεταδόθηκε σχεδόν από όλα τα πρακτορεία ειδήσεων, ότι ο ειδικός πυραμιδολόγος Barakat εστάλει από την Αιγυπτιακή κυβέρνηση. Ένα επιχείρημα που αμφισβητείται πλήρως πλέον(βλ. σχετικό box), ενώ η επανειλημμένη του χρήση υπαινίσσεται συνειδητή παραπληροφόρηση του κοινού.\nγ) Διαρκώς ο κ. Osmanagic αναφέρει ότι «Λένε ότι αρχαίοι πολιτισμοί[σ.σ. της Βοσνίας] δεν θα μπορούσαν να κτίσουν τέτοιου είδους μνημεία. Εγώ λέω[...] ότι έχουμε βρει ένα τέτοιο μνημείο και τους καλώ να έρθουν και να υπολογίσουν ποιας περιόδου είναι.» (Reuters).\nΑν και συνεχίζει να επαναλαμβάνει την ίδια πρόσκληση, στην προσπάθεια του να δείξει σίγουρος για τις θεωρίες του, εντούτοις δεν αναφέρει τα συμπεράσματα των επισκέψεων που έχουν ήδη γίνει. Σύμφωνα με το FENA(Bosnia and Herzegovina’s Federal News Agency), στις αρχές Μαΐου του 2006 μέλη του Faculty of Mining and Geology του Πανεπιστημίου της Tulza επισκέφτηκαν το χώρο. Τα συμπεράσματα τους;\nΣύμφωνα με τον επικεφαλή της ομάδας, Sejfudin Vrabac, ο λόφος αποτελεί φυσικό γεωλογικό σχηματισμό και μάλιστα υπάρχουν δεκάδες παρόμοιοι σχηματισμοί γύρω από το Sarajevo. Και δεν είναι η μόνη, μιας και επισκέφτηκαν το χώρο και άλλοι επαγγελματίες αρχαιολόγοι, όπως π.χ. ο Harding.\nδ) Ένα ακόμα σημείο που εγείρει υποψίες για τη σοβαρότητα της δουλειάς του Foundation είναι η αοριστία στις θέσεις και τις θεωρίες του. Για παράδειγμα, υπάρχουν ανακοινώσεις που κάνουν λόγο για 70, 100 ή ακόμα και 220 μέτρα ύψος για την «Πυραμίδα του Ήλιου». Από την άλλη, όπως παρατήρησε ο Alun Salt(διδακτορικός του τμήματος School of Archaeology and Ancient History του πανεπιστημίου του Leicester): «αν δεχτούμε τους ισχυρισμούς του Osmanagic ότι κάθε πλευρά έχει μήκος 365 μέτρα, τότε με απλή γεωμετρία υπολογίζουμε ότι το ύψος πρέπει να είναι 182.5 μέτρα» .\nε) Το σημαντικότερο όμως συνειδητό λάθος του Osmanagic είναι ότι χρησιμοποιεί διαρκώς το επιχείρημα ότι ένας μεγάλος αριθμός επιστημόνων από όλη την υφήλιο συμμετέχουν ή θα συμμετάσχουν στις ανασκαφές.\nΈτσι, παραθέτει μία λίστα με ονόματα, η οποία όμως έχει αποδειχθεί αρκετές φορές αναληθής! Για παράδειγμα, σε ανακοίνωση τύπου του Foundation αναφέρεται ότι: «Η συμμετοχή των παρακάτω αρχαιολόγων έχει επιβεβαιωθεί: Grace Fegan, πρωτοπόρος αρχαιολόγος από την Ιρλανδία, και Royce Richards από την Αυστρία μαζί με άλλους αρχαιολόγους από τα πανεπιστήμια του Innsbruck, της Glasgow και της Ljubljana.».\nΕκτός της αοριστίας της ανακοίνωσης ως προς «μαζί με άλλους αρχαιολόγους» , κανένας από τους δύο αρχαιολόγους που αναφέρονται επώνυμα δεν συμμετείχε ούτε καν έχει επισκεφθεί το χώρο. Ακριβώς ίδια περίπτωση αποτελούν και τα ονόματα των αρχαιολόγων Allyson McDavid(USA) και Chris Mundigler(Canada).\n[Πως Επομένως Συνεχίζονται οι Ανασκαφές και Διατηρείται μία Διαφαινόμενη Ψευδό-αρχαιολογία;]\nΒλέποντας όλή αυτή τη στοιχειοθετημένη επίσημη θέση των αρχαιολόγων και τις αστήρικτες και δόλια υποστηριζόμενες θεωρίες του Osmanagic, εύκολα ωθούμαστε στο εξής συλλογισμό: «Πως είναι δυνατόν να συνεχίζονται οι ανασκαφές;».\nΑκριβώς την ίδια ερώτηση έκανε και ο Garret Fagan, ακαδημαϊκός του κρατικού πανεπιστημίου του Penn στις Κλασσικές και Μεσογειακές σπουδές: «Πως είναι δυνατόν να έχουν δοθεί άδειες ώστε να γίνουν ανασκαφές στην περιοχή;» . Και συνεχίζει: «Το να δίνεται [σ.σ. σε έναν ψευδό- αρχαιολόγο] το δικαίωμα να σκάψει σε αρχαιολογικό χώρο[...] είναι πρωτάκουστο! [σ.σ. Οι Βόσνιοι] πρέπει να συνειδητοποιήσουν ότι η αρχαιολογική κληρονομιά τους καταστρέφεται από έναν ενθουσιώδη. Όταν πλέον θα έχει καταστρέψει τους λόφους θα είναι πλέον αργά». Πόσο μάλλον στη χώρα της Βοσνίας, όπου η αρχαιολογική κληρονομιά τους είναι αν μη τι άλλο σημαντική- η μεγαλύτερη ίσως των 6 χωρών της Πρώην Δημοκρατίας της Γιουγκοσλαβίας που διασπάστηκε τη δεκαετία του 90, μετά το ΠΓΔΜ (Σκόπια).\nΠως επομένως οι ανασκαφές συνεχίζονται; Υπάρχουν πολλοί και πολυσύνθετοι λόγοι. Για παράδειγμα, ο ντόρος που δημιουργείται γύρω από την υποτιθέμενη ύπαρξη της κοιλάδας των «πυραμίδων» μπορεί να αυξήσει την τουριστική κίνηση της χώρας σε επίπεδα ακόμα μεγαλύτερα των 20.000.000 που επισκεφτήκαν την πόλη Medjugorje από το 1981, χάρη στις «πολυδιαφημιζόμενες» εμφανίσεις της Παρθένου Μαρίας. Με λίγα λόγια, η αύξηση του τουρισμού μπορεί να μειώσει την ανεργία της περιοχής έως και 30%!\nΌπως δηλώνει με νόημα και ο Zilka Kujundzic, ένας εκ των αρχαιολόγων από το Sarajevo που υπέγραψε το γράμμα διαμαρτυρίας προς την UNESCO, «Ίσως ένα θαύμα να είναι σημαντικό για τους ανθρώπους της Βοσνίας μετά τον πόλεμο..».\nΟι ερασιτέχνες αρχαιολόγοι που επιθυμούν να πραγματοποιήσουν ανασκαφές στη Βοσνία μπορούν να εξελιχθούν σε μεγάλη απειλή για την κληρονομιά της χώρας, υποστηρίζει ο Johannes Muller, αρχαιολόγος του πανεπιστημίου του Kiel. Συνεχίζει λέγοντας ότι: «Ο κίνδυνος όμως πηγάζει επίσης και από το γεγονός ότι δεν υπάρχει καμία ισχυρή αρχαιολογική υπηρεσία στη Βοσνία» .\nΈτσι, αν και εν έτη 2005 η κυβέρνηση αφιέρωσε μόλις 93.750 δολάρια από τον κρατικό προϋπολογισμό και άλλα 6.250 δολάρια από την Republika Srpska, εν έτη 2006 διάφοροι κρατικοί φορείς έσπευσαν να προσφέρουν χρηματικά ποσά για τις ανασκαφές του Osmanagic για τις «πυραμίδες». Για παράδειγμα, ο δήμος του Visoko προσέφερε μέσα από δωρεές το ποσό των 62.500 δολαρίων και άλλα 18.750 δολάρια για τη βελτίωση του οδικού δικτύου προς το χώρο των ανασκαφών! Σε κυβερνητικό επίπεδο, δόθηκαν υποσχέσεις τον Απρίλιο ότι έως το τέλος του έτους θα δοθεί όσο το δυνατόν μεγαλύτερη οικονομική υποστήριξη στην ομάδα του Osmanagic.\nΤα παραπάνω ώθησαν τον Zilka Kujundzic του National Meseum του Sarajevo να δηλώσει: «Στις υπόλοιπες χώρες, άνθρωποι προσπαθούν να βρουν την Ατλαντίδα, χρηματοδοτώντας όμως μόνοι τις προσπάθειες τους- δεν στηρίζονται στα χρήματα των κυβερνήσεων!»\nΤο παραπάνω όμως πρόβλημα, αν και έγινε ακόμα πιο επικίνδυνο με τις ανασκαφές στο Visoko, εντούτοις δεν βγήκε τώρα στην επιφάνεια. Πολλοί αρχαιολόγοι του Sarajevo έχουν διαμαρτυρηθεί για το «χαοτικό και άνομο» σύστημα της κυβέρνησης που επιτρέπει σε ερασιτέχνες να παίρνουν τόσο εύκολα άδειες για ανασκαφές.\nΓυρνώντας πίσω το χρόνο, τη δεκαετία του 80- προτού δηλαδή τον πόλεμο και τη διάλυση της Δημοκρατίας της Γιουγκοσλαβίας- ο Imamovic μαζί με γιουγκοσλάβους συναδέλφους τους κατάφεραν να σταματήσουν έναν Μεξικανό «ερευνητή» που ήθελε να αποδείξει ότι η Ομηρική Τροία βρισκόταν στην πραγματικότητα στην κοιλάδα που περιβάλει τον ποταμό Neretva της Βοσνίας!\nΤι το διαφορετικό είχε γίνει τότε; Η Βοσνιακή Αρχαιολογική Υπηρεσία είχε απορρίψει τις αιτήσεις για ανασκαφές του Μεξικανού και είχε δώσει τις απαραίτητες άδειες σε επαγγελματίες αρχαιολόγους.\nΣήμερα, στα χαρτιά για να επιτραπεί σε κάποιον να πραγματοποιήσει ανασκαφές πρέπει να δοθούν άδειες από τρία κρατικά επίπεδα: το δήμο, τη νομαρχία(το καντόνιο- canton, όπως το ονομάζουν) και την κυβέρνηση της Βοσνίας. Όμως, σύμφωνα με τον Imamovic, στο αντίστοιχο συμβούλιο της κυβέρνησης δεν συμμετέχει ούτε ένας αρχαιολόγος. Κάπως έτσι, ο Osmanagic κατάφερε να πάρει όλες τις απαραίτητες άδειες για να σκάψει σε ολόκληρο τον λόφο Visocica. Τελικά, τον Απρίλιο η άδεια της κυβέρνησης περιορίστηκε, απαγορεύοντας τις ανασκαφές στην κορυφή του λόφου όπου βρίσκεται η μεσαιωνική πόλη Visoki.\nΤο να δημιουργηθεί όμως μία κοινή αρχαιολογική υπηρεσία στη σημερινή Βοσνία είναι κάτι ιδιαίτερα πολύπλοκο και χρονοβόρο. Αρκεί να επισημαίνουμε ότι εν έτη 1995, στα πλαίσια της απόφασης ειρήνευσης, ορίστηκαν δύο ανώτατες αρχές(το Federation/ Ομοσπονδία και η Republika Srpska), όσες δηλαδή και οι εθνικοί πληθυσμοί της χώρας. Οι αρχές αυτές έχουν δικό τους στρατό, αστυνομία, δικαστήριο και υπουργεία πολιτισμού. Έτσι, υπό αυτό το καθεστώς η Βοσνία έχει υπηρεσία σε κυβερνητικό επίπεδο ώστε να προστατεύσει τα εθνικά της μνημεία, όμως μόνο σε θεωρητικό επίπεδο.\n«Μπορούμε να αποφασίσουμε ότι η μεσαιωνική πόλη Visoki αποτελεί εθνικό μνημείο, μπορούμε να ορίσουμε όλες τις παραμέτρους για την προστασία της, όμως η εφαρμογή αυτών των παραμέτρων πρέπει να εκτελεστούν από τις τοπικές αρχές- αυτό είναι το πρόβλημα» , αναφέρει ο ιστορικός Dubravko Lovrenovic, «Μπορούμε να ζητήσουμε από την Ομοσπονδιακή κυβέρνηση να στείλει ελεγκτές στο χώρο, όμως από εκεί και πέρα αποτελεί ευθύνη της Ομοσπονδίας» .\nΈτσι, στην ερώτηση αν η Ομοσπονδία έχει τη διάθεση να σταματήσει τις ανασκαφές, χαμογελάει λέγοντας «Η Ομοσπονδία δεν σταμάτησε, μήτε κατεδάφισε παράνομους οικισμούς που κτίστηκαν στο νότιο κομμάτι της πόλης Mostar, η οποία βρίσκεται στη Λίστα Παγκόσμιων Μνημείων της Ευρωπαϊκής Ένωσης[σ.σ.: World Heritage List][...] Δεν υπάρχει νόμος. Όποιος θέλει κάνει οτιδήποτε θελήσει», ολοκληρώνει με πικρία.\n[Πώς να Πάτε;]\nΤαξίδι προς το Visoko της Βοσνίας σαφώς και δεν οργανώνεται από κανένα ταξιδιωτικό γραφείο. Έτσι, θα πρέπει να το οργανώσετε μόνοι σας. Ο πιο φθηνός και συνάμα χρονοβόρος τρόπος είναι ο εξής: Θεσσαλονίκη- Βελιγράδι με τραίνο, Βελιγράδι- Sarajevo με λεωφορείο και Sarajevo- Visoko πάλι με λεωφορείο ή taxi. Έτσι, το κόστος της διαδρομής υπολογίζεται γύρω στα 55- 70 ευρώ(110- 140 μετ’ επιστροφής).\nΓια τη διαμονή σας, η καλύτερη επιλογή είναι το Bosnian Sun Piramid Motel, το οποίο προσφέρει υπηρεσίες εφάμιλλες των ξενοδοχείων 3 αστέρων της Ελλάδας, ενώ υπολογίστε κατά προσέγγιση 20 ευρώ κατά άτομο σε δίκλινο δωμάτιο. Κάπως έτσι, τα βασικά έξοδα της 5ήμερης αποστολής μας στο Visoko κατά άτομο ήταν: 180 ευρώ. Από εκεί και πέρα, η ζωή στη Βοσνία είναι εξαιρετικά φθηνή με αποτέλεσμα 100 ευρώ για 5 μέρες να είναι αρκετά.\n[Ποια Είναι η Ομάδα Πυθέας;]\nΗ ομάδα Πυθέας ιδρύθηκε το 2003, από νεαρά άτομα από όλη την Ελλάδα. Στόχος της «να χαράξει τα μονοπάτια του παράδοξου», με αποτέλεσμα μέσα σε μόλις 3 χρόνια λειτουργίας να έχει καλύψει με αποστολές και φωτορεπορτάζ δεκάδες περιοχές στην Ελλάδα και το εξωτερικό.\nΜεταξύ άλλων, στο site της: www.explorers.gr, μπορείτε να διαβάσετε αποστολές από: Δίον, Σάμο, Δούκισσα της Πλακεντίας, πεντέλη, Πελοπόννησο, Σφίγγα της Σαμοθράκης, Βραχοπυραμίδα του Ταϋγέτου, Δελφούς, Στοές του Λαυρίου, Αγγελόκαστρο Κέρκυρας, κορυφή Μύτικα του Ολύμπου, κλπ.\nΑπό το εξωτερικό: Ιερό Τρίγωνο Μικράς Ασίας, Λονδίνο, Κωνσταντινούπολη, Μάλτα, Βατικανό Ρώμης, Stonehenge Σκωτίας, York Αγγλίας, κλπ.\n[Επιπλέον Φωτογραφικό Υλικό:]\nΟ μήκους όχι παραπάνω από 6-7 μέτρα πέτρινος όγκος (ο ορατός τουλάχιστον!) που οι Βόσνιοι πιστεύουν ότι αποτελεί την μιαν άκρη της πυραμίδας.\nΧάρτης που βρίσκεται στο «πλατό». Απεικονίζει τις κορυφές των λόφων των πυραμίδων του Ήλιου, του Φεγγαριού και του Δράκου. Ένα ισόπλευρο τρίγωνο σχηματίζεται.\nΗ πυραμίδα του φεγγαριού όπως φαίνεται από το λόφο Βισόσιτσα.\nΟ λόφος Βισόσιτσα ή αλλιώς Πυραμίδα του Ήλιου όπως φαίνεται από το ξενοδοχείο που καταλύσαμε.\nΧαρακτηριστική φωτογραφία του λόφου Βισόσιτσα από το κέντρο του Βίσοκο. Οι Βόσνιοι φαίνεται πως.. κόβουν και ράβουν τα διάφορα ευρήματα κατά το δοκούν!\nΜερικά από τα αναμνηστικά που μπορεί να αγοράσει ο επισκέπτης από υπαίθριους πάγκους μέσα στην πόλη και στους πρόποδες του λόφου.\nΟ ποταμός Μπόσνα διασχίζει το Βίσοκο. Φωτογραφία τραβηγμένη από τον λόφο Βισόσιτσα.\nΟι πέτρινοι αυτοί όγκοι είναι ουσιαστικά ότι πιο ενδιαφέρον έχουν να επιδείξουν για τον επισκέπτη οι αρχαιολογικές έρευνες.\nΒοσνιακές εταιρίες που χρηματοδοτούν τις ανασκαφές. Ανάμεσά τους και η μεγαλύτερη εταιρία κινητής τηλεφωνίας της χώρας.\nΛεπτομέρειες από τους πέτρινους όγκους. Αποτελούν άραγε οι σχηματισμοί αυτοί ανθρώπινο κατασκεύασμα;\nΤο περιβόητο κομμάτι ψαμμίτη με τα αινιγματικά σύμβολα για την αυθεντικότητα του οποίου υπάρχουν πολλοί ψίθυροι στη Βοσνία. Παρατηρούμε (εκτός από τα βέλη) ένα Λάμδα και ένα Έψιλον που μοιάζουν με ελληνικά. Χαριτολογώντας χαιρόμαστε που τα δύο γράμματα δεν έμφανίζονται με αντίστροφη σειρά! Οι Ελλαδέμποροι καραδοκούν!\nΓια περισσότερα επισκεφτείτε τη σελίδα: nkoumartzis.metafysiko.gr\n* Στοιχεία σχετικά με τις θέσεις του Osmanagic και των υποστηρικτών της θεωρίας των πυραμίδων, μπορείτε να βρείτε στην επίσημη ιστοσελίδα του Bosnian Pyramid of the Sun Foundation: www. piramidasunca.ba\n* Οι δηλώσεις επιστημόνων, ξένων αλλά και Βόσνιων, καθώς και οι επίσημες θέσεις των οργανισμών UNESCO και Υπουργείο Πολιτισμού Αιγύπτου, συγκεντρώθηκαν από τις επίσημες ιστοσελίδες των ειδησεογραφικών πρακτορείων BBC, AP, Reuters, Deutsche Presse- Agentur, Agence France- Presse και FENA, τις εφημερίδες Times και Dvevni Avaz, το site του National Geographic και το τελευταίο τεύχος του περιοδικού Archaeology(July/ August 2006- www.arcaeology.org).\n* Οι φωτογραφίες που παρατίθενται είναι του Νικόλαου Κουμαρτζή και συγκεντρώθηκαν κατά τη διάρκεια της ελληνικής αποστολής στο Visoko.\nΗ ολοκληρωμένη αποστολή της Ομάδας Πυθέας στην Πυραμίδα\nτου Ήλιου της Βοσνίας, σε βίντεο!.\n[Ερευνητικό Project "Πυραμίδες της Βοσνίας"]\n- Αποστολή στη Βοσνία – ['Aρθρο Eπικαιρότητας στο www.metafysiko.gr]\n- Πυραμίδα της Βοσνίας: Αποστολή στο Visoko! – [Ομάδας Πυθέας]\n-Συζήτηση στο Φόρουμ του Μεταφυσικού – [Κοινότητα του Μεταφυσικού]\nΣημείωση: Ένα μέρος της παρούσας έρευνας δημοσιεύθηκε στο περιοδικό Άβατον, τεύχος 65 (Οκτώβριος 2006).


ΑΓΡΟΤΙΚΟ Archives - Page 2 of 85 - Αθλητικά\nΣυνεχίζει και ο Δημόκριτος!\nΑΓΡΟΤΙΚΟ Γιώργος Γεωργίου - July 26, 2020 0\nΣτην Χρυσομηλιά Αγίου Αμβροσίου Κερύνειας θα συνεχίσει να αγωνίζεται και στη νέα αγωνιστική περίοδο ο δυναμικός μέσος Δημόκριτος Μπαζοΐδης. Διαβάστε την σχετική ανακοίνωση της Χρυσομηλιάς: Το Δ.Σ. του Π.A.Ο. Χρυσομηλιά ανακοινώνει τη συμφωνία για ανανέωση της συνεργασίας μας με τον ποδοσφαιριστή...\nΦιλικό της ΑΕΝ Τίμης με τους Παλαίμαχους του Ευαγόρα Πάφου!\nΑΕΝ ΤΙΜΗΣ Γιώργος Γεωργίου - July 24, 2020 0\nΦιλικός αγώνας πραγματοποιήθηκε την περασμένη Πέμπτη στο Κοινοτικό Γήπεδο Τίμης ανάμεσα στην τοπική ομάδα της ΑΕΝ και την ομάδα Παλαιμάχων του Ευαγόρα Παλληκαρίδη Πάφου! Δείτε φωτογραφίες από το φιλικό:\nΑΓΡΟΤΙΚΟ Γιώργος Γεωργίου - July 24, 2020 0\nΤην απόκτηση του ποδοσφαιριστή Παύλου Κεσίδη ανακοίνωσε η Χρυσομηλιά Αγίου Αμβροσίου Κερύνειας. Διαβάστε την ανακοίνωση: Το Δ.Σ. του Π.A.Ο. Χρυσομηλιά ανακοινώνει τη συμφωνία με τον ποδοσφαριστή Παύλο Κεσίδη για επανένταξη του στη ομάδα μας. Ο Παύλος Κεσίδης είναι 26 ετών και τη...\nΜΙΛΤΙΑΔΗΣ ΤΑΛΑΣ Γιώργος Γεωργίου - July 23, 2020 0\nΣυνεχίζει την ποιοτική ενίσχυση του ρόστερ η ομάδα του Μιλτιάδη Τάλας. Μετά την απόκτηση του Λένου Θεοδώρου το σύνολο του Χριστοφή Χριστοφή ενισχύεται με τους Γιάννη Ρέτσα και Γιώργο Χατζηλαμπρή!\nΑΓΡΟΤΙΚΟ Γιώργος Γεωργίου - July 23, 2020 0\nΣτην ομάδα της Χρυσομηλιάς Αγίου Αμβροσίου Κερύνειας θα συνεχίσει να αγωνίζεται και στη νέα σεζόν ο Σπάρτακος Κοτανίδης. Διαβάστε την σχετική ανακοίνωση της Χρυσομηλιάς: Το Δ.Σ. του Π.A.Ο. Χρυσομηλιά ανακοινώνει τη συμφωνία για ανανέωση της συνεργασίας μας με τον ποδοσφαιριστή Σπάρτακο...\nΑΓΡΟΤΙΚΟ Γιώργος Γεωργίου - July 22, 2020 0\nΤην απόκτηση του 24χρονου τερματοφύλακα Βασίλη Παρφένωφ ανακοίνωσε το σωματείο της Χρυσομηλιάς Αγίου Αμβροσίου Κερύνειας! Διαβάστε την σχετική ανακοίνωση: Το Δ.Σ. του Π.A.Ο. Χρυσομηλιά ανακοινώνει τη συμφωνία με τον τερματοφύλακα Βασίλη Παρφένωφ για επανένταξη του στη ομάδα μας. Ο Βασίλης Παρφένωφ ήταν...\nΑΓΡΟΤΙΚΟ Γιώργος Γεωργίου - July 21, 2020 0\nΣτην απόκτηση του πρώην επιθετικού της Αφροδίτης Γεροσκήπου Λένου Θεοδώρου προχώρησε η ομάδα του Μιλτιάδη Τάλας. Με την κίνηση αυτή η ομάδα του Χριστοφή Χριστοφή προσθέτει στο δυναμικό της έναν ακόμη έμπειρο και ποιοτικό ποδοσφαιριστή!\nΕντάχθηκε ο πρώτος δρομέας στο σωματείο της ΑΕΝ Τίμης!\nΤο είπε και το έκανε το σωματείο της Αθλητικής Ένωσης Νέων Τίμης! Συγκεκριμένα το Δ.Σ. της ομάδας προχώρησε στην δημιουργία τμήματος για Δρομείς μακρινών αποστάσεων! Μάλιστα, ήδη στο νεοσύστατο τμήμα εντάχθηκε ο πρώτος δρομέας που είναι ο Χρυσοβαλάντης Γεωργίου. Όσοι δρομείς...\nΣτην ανανέωση της συνεργασίας της με άλλους δύο ποδοσφαιριστές ανακοίνωσε το σωματείο της Χρυσομηλιάς Αγίου Αμβροσίου Κερύνειας. Συγκεκριμένα στην ομάδα του Γιάννη Μοιρίδη συνεχίζουν οι Νίκος Ελευθεριάδης και Τάσος Κεσίδης!\nΑΓΡΟΤΙΚΟ Γιώργος Γεωργίου - July 19, 2020 0\nΣτην Χρυσομηλιά Αγίου Αμβροσίου Κερύνειας θα συνεχίσει να αγωνίζεται ο ποδοσφαιριστής Χρήστος Τσιλίδης. Διαβάστε την ανακοίνωση της Χρυσομηλιάς: Το Δ.Σ. του Π.A.Ο. Χρυσομηλιά ανακοινώνει τη συμφωνία για ανανέωση της συνεργασίας μας με τον ποδοσφαιριστή Χρήστο Τσιλίδη. Ο Χρήστος Τσιλιδης είναι 21 ετών...


«Βουνό» τα λουλούδια στην πρεμιέρα της Αμαρυλλίδος - Τραγούδησε ξυπόλητη\n04/06/2018, 18:37 4\nBρίσκεται στην καλύτερη φάση της καλλιτεχνικής της πορείας\nΗ Αμαρυλλίς τραγούδησε μαζί με τον Στέλιο Ρόκκο στην πρεμιέρα της στη Χαλκιδική και αυτό που έγινε δεν περιγράφεται με λόγια. Η ενέργεια της, οι ερμηνείες της και η σκηνική της παρουσία καθήλωσαν κυριολεκτικά το κοινό το οποίο της το ανταπέδωσε με τον καλύτερο τρόπο. Ένα sold out μαγαζί με τα λουλούδια να πέφτουν βροχή, την Αμαρυλλίς να ξεσηκώνει το πλήθος και όλος ο κόσμος να τραγουδάει μαζί της.\nΚατά τη διάρκεια του προγράμματος της στο opening του Markiz Experience αναγκάστηκε να βγάλει τα παπούτσια της και τραγουδήσει ξυπόλυτη καθώς ήταν αδύνατον να σταθεί πάνω στα ψηλά της τακούνια αφού τα λουλούδια είχαν σχηματίσει κυριολεκτικά ένα βουνό!\nΗ Αμαρυλλίς ενώ βλέπει το πρόσφατο τραγούδι της , το "Ενδεχόμενο" να κερδίζει συνεχώς την αγάπη του κόσμου και να παίζει δυνατά στα ραδιόφωνα είναι ήδη στο στούντιο και ηχογραφεί το καλοκαιρινό της τραγούδι ενώ ετοιμάζει βαλίτσες και για την καλοκαιρινή της περιοδεία σε Ελλάδα Κύπρο και εξωτερικό.\nΠολύ θα ήθελα να μάθω το πόσες αποδείξεις κόπηκαν για αυτό το "βουνό" που λέτε λουλούδια για να σου εξηγήσω για μια ακόμα φορά γιατί είμαστε εδώ αλλά κυρίως για το που πάμε.\nΣτημένες "παλαμοκρουσίες" από τα ηχεία, βαλτοί εκσφενδονιστές λουλουδιών, μπουκάλια στα τραπέζια με διακριτική ετικέτα "free" για να κάνουμε μπούγιο και εσύ μ@λ@κ@ Έλληνα ονειρέψου τον εαυτό σου στην 2η σειρά να παίρνεις μάτι.... #eimastegidia και #mpeeee\nκαι αγενης!ευχαριστω δεν ξερεις να λες?


ΕΣΕΙΣ ΜΑΣ ΡΩΤΑΤΕ-ΕΜΕΙΣ ΑΠΑΝΤΑΜΕ: Μπορεί η διατροφή να επηρεάσει την κατάσταση στοματικής υγείας του παιδιού μου; - Γλυφάδα Metropolitans\nΗ Αφροδίτη της Μήλου στην Πρόσκληση των Εθνικών Καλλιστείων STAR KAI MR GS HELLAS 2018\nΣυνελήφθη αλλοδαπή για τηλεφωνικές απάτες τη στιγμή που παραλάμβανε 15.000- ευρώ\nΜάς ενημερώνει η Χειρουργός Οδοντίατρος ΓΕΩΡΓΙΑ Ι. ΚΟΚΚΟΡΗ, σχετικά με τη στοματική φροντίδα.\n“Μπορεί η διατροφή να επηρεάσει την κατάσταση στοματικής υγείας του παιδιού μου;”\nΜια βασική παράμετρος της στοματικής υγείας ενός παιδιού είναι η διατροφή του. Αυτό που καταστρέφει τα δόντια δεν είναι η ποσότητα της ζάχαρης, αλλά η συχνότητα χρήσης και η διάρκεια παραμονής της στο στόμα.\nΤα γλυκά πρέπει να καταναλώνονται μαζί ή μετά τα κύρια γεύματα και όχι στα μεσοδιαστήματα. Στα μεσοδιαστήματα μπορείτε να δίνετε στο παιδί να τρώει φρούτα, λαχανικά ή φυσικούς χυμούς.\nΘα πρέπει να αποφεύγετε τις κολλώδεις γλυκές τροφές που παραμένουν για μεγάλο χρόνο στο στόμα, όπως γλειφιτζούρια, καραμέλες κ.ά.\nΠρέπει να είστε πολύ προσεκτικοί στην επιλογή των τροφίμων που θα δώσετε στο παιδί σας. Να θυμάστε ότι η ζάχαρη βρίσκεται καλά κρυμμένη σε πολλές τροφές (αναψυκτικά, παιδικά γιαούρτια, μαρμελάδες, δημητριακά). Επίσης ζυμώσιμοι υδατάνθρακες υπάρχουν στο γάλα και το μέλι.\nΟ καλύτερος τρόπος να ξεδιψάσει το παιδί είναι να πίνει νερό. Μην το μάθετε να ξεδιψάει με αναψυκτικά, χυμούς ή σοκολατούχο γάλα.\nΜην ξεχνάτε ότι τα παιδιά μιμούνται τους γονείς τους. Φροντίστε εσείς να τους δώσετε το σωστό παράδειγμα υγιεινής διατροφής.\nΕκπαιδεύστε τους παππούδες και τις γιαγιάδες να επιβραβεύουν τα παιδιά με υγιεινά σνακ και όχι με σοκολάτες και καραμέλες.\nΕυχαριστούμε την κ. Κόκκορη για τις πληροφορίες.\nΟΣΑ ΣΑΣ ΑΠΑΣΧΟΛΟΥΝ ΓΙΑ ΤΗ ΣΤΟΜΑΤΙΚΗ ΦΡΟΝΤΙΔΑ\nΓΕΩΡΓΙΑ Ι. ΚΟΚΚΟΡΗγιαγιάδεςΓΛΥΦΑΔΑΓΟΝΕΙΣΔΙΑΤΡΟΦΗδόντιαΟδοντίατροςΠΑΙΔΙσοκολάτεςστοματική φροντίδαΧειρουργός\nΚυκλοφοριακές ρυθμίσεις λόγω των παρελάσεων για τον εορτασμό της 28ης Οκτωβρίου\n35χρονος άρπαζε τσάντες από ταξιδιώτες στο Ελ. Βενιζέλος


Για μια καλύτερη μέρα για τον Πειραιά και τα νησιά μας | mononews\nΆμεση η παρέμβαση του ΣΕΠΕ για τα περιστατικά στα Λεχαινά Ηλείας και στην Παλλήνη Διαβάστε περισσότερα\nΓια μια καλύτερη μέρα για τον Πειραιά και τα νησιά μας\n«Καραμπόλα» Βασίληδων στο υπουργείο Υγείας\nΗ εκλογική μάχη της Κυριακής είναι κομβική για το μέλλον της πατρίδας μας. Μετά από μια αδιανόητη περιπέτεια, που απείλησε με αφανισμό τη μεσαία τάξη, ο ελληνικός λαός δείχνει αποφασισμένος να πει το οριστικό «Όχι» στο λαϊκισμό και το διχασμό. Οι πολίτες, ώριμοι πια, όπως είδαμε και στις Ευρωεκλογές, εκφράζουν την εμπιστοσύνη τους στον Κυριάκο Μητσοτάκη για να λύσει τα προβλήματα της καθημερινότητάς τους.\nΗ μάχη απέναντι στο λαϊκισμό και τη μετριότητα δεν μπορεί να εξαντλείται, όμως, στο πρόσωπο του επόμενου πρωθυπουργού. Και αυτό το γνωρίζει καλύτερα από όλους ο ίδιος ο Κυριάκος Μητσοτάκης ο οποίος πήρε θαρραλέες αποφάσεις για την ανανέωση της ΝΔ και τον μετασχηματισμό της σε ένα σύγχρονο ευρωπαϊκό κόμμα. Η πολιτική αλλαγή απαιτεί, λοιπόν, νέα πρόσωπα που θα πλαισιώσουν τον πρωθυπουργό για να πάει τη χώρα μπροστά. Αυτός είναι άλλωστε και ο λόγος που πήρα την απόφαση να ριχτώ στον εκλογικό αγώνα της 7ης Ιουλίου.\nΜετά από μια επιτυχημένη πορεία στο χώρο των επιχειρήσεων του Πειραιά κατεβαίνω στις εκλογές για να στηρίξω την αγορά της πόλης μας. Και όταν λέω αγορά εννοώ, τόσο στις επιχειρήσεις, όσο και στους εργαζόμενους. Με άμεσα μέτρα για τη μείωση της φορολογίας θα ξαναζωντανέψουμε τα μαγαζιά της περιοχής μας. Έτσι θα δημιουργηθούν καινούργιες και καλύτερα αμειβόμενες δουλειές και θα μένουν περισσότερα χρήματα στον τόπο.\nΗ περιφέρεια μας δεν είναι, όμως, μόνο ο Πειραιάς. Είναι και τα νησιά μας που μένουν ξεχασμένα από το υδροκεφαλικό κράτος. Η αναβάθμισή τους αποτελεί κύρια προτεραιότητά μου. Αν οι συμπολίτες μου με τιμήσουν με την εμπιστοσύνη τους δεσμεύομαι ότι θα μεταφέρω με τον πιο ηχηρό τρόπο τη «φωνή» τους στη Βουλή. Για καλύτερες υποδομές, βελτιωμένες υπηρεσίες Υγείας, προσέλκυση επενδύσεων και επέκταση της τουριστικής περιόδου.\nΚύριο ζητούμενο για όλη την περιφέρεια είναι, ωστόσο, και η ασφάλεια στις γειτονιές. Ως νέος άνθρωπος, λίγο πριν τα 40 μου χρόνια, δεν δέχομαι οι πολίτες του Πειραιά να ζουν με το φόβο. Γι’ αυτό δεσμεύομαι ότι θα καταβάλω κάθε προσπάθεια ώστε να αποκατασταθεί το αίσθημα ασφάλειας και να αντιμετωπιστεί το βίαιο έγκλημα.\nΜε δυναμική αγορά, ισόρροπη ανάπτυξη σε όλη την περιφέρεια και απαλλαγμένοι από το φόβο ο Πειραιάς και τα νησιά μας θα πάνε μπροστά. Έφτασε η ώρα!\n* Ο Χριστόφορος Μπουτσικάκης είναι υποψήφιος της ΝΔ στην Α’ Πειραιώς και Νήσων\nεκλογές 2019Κυριάκος ΜητσοτάκηςΝέα ΔημοκρατίαΠειραιάςΧριστόφορος Μπουτσικάκης


Πρόχειρο Τετράδιο: Γιατί είμαι υπέρ των μαθητικών παρελάσεων...\nΓιατί είμαι υπέρ των μαθητικών παρελάσεων...\n[Σάββατο, Οκτωβρίου 27, 2007 | 7 αφορμές για διάλογο ]\nΔιότι είναι η μόνη ευκαιρία που τους δίνει αυτή η χώρα, να κατέβουν στον δρόμο, χωρίς ο πρωθυπουργός να μιλάει για "ραντεβού με ταραξίες" και χωρίς να τους σαπίζουν στο ξύλο τα ΜΑΤ. Άλλωστε, τα μαθητοστρατιωτάκια, δεν έχουν φωνή, για να πούν ενοχλητικές αλήθειες...\nΔΗΜΗΤΡΗΣ Κ είπε... @ 27 Οκτωβρίου 2007 - 1:08 μ.μ.\nΟΧΙ ΚΑΙ ΕΤΣΙ ΒΡΕ ΦΙΛΑΡΑΚΙ.\nΑΣ ΠΑΨΟΥΜΕ ΝΑ ΕΙΜΑΣΤΕ ''ΦΟΡΕΙΣ'' ΤΩΝ ΠΑΛΙΩΝ ΧΟΥΝΤΙΚΩΝ ΑΠΟΨΕΩΝ ΚΑΙ ΠΑΡΑΔΟΣΕΩΝ ΚΑΙ ΑΣ ΑΦΗΣΟΥΜΕ ΝΑ ΑΝΑΠΝΕΥΣΟΥΝ ΑΥΤΑ ΤΑ ΠΑΙΔΙΑ, ΤΑ ΜΟΝΑ ΠΟΥ ΑΝΤΙΣΤΕΚΟΝΤΑΙ ΣΤΟΝ ΣΥΡΦΕΤΟ ΤΗΣ ΣΑΒΟΥΡΑΣ ΠΟΥ ΒΛΕΠΟΥΜΕ ΚΑΙ ''ΧΩΝΕΥΟΥΜΕ '' ΣΗΜΕΡΑ.\nΠΑΠΑΧΑΤΖΗΣ ΠΑΝΑΓΙΩΤΗΣ είπε... @ 27 Οκτωβρίου 2007 - 1:15 μ.μ.\nΔεν συμφωνω με τις μαθητικές παρελάσεις. Απλά είπα να διατυπώσω την διαφωνία μου με ειρωνία. Ίσως να μην το έδωσα εγώ καλά...\nΗλιάνα είπε... @ 27 Οκτωβρίου 2007 - 8:48 μ.μ.\nΤα κοριτσάκια, όμως, είναι πλέον χάρμα οφθαλμών, δε μπορείς να πεις! Όσο να'ναι, είναι η μεγαλύτερη σε έκταση πασαρέλα που μπορεί να διοργανωθεί, τι θα κάνουν οι παιδεραστές μετά άμα καταργηθούν οι μαθητικές παρελάσεις, ε;\nΑνώνυμος είπε... @ 28 Οκτωβρίου 2007 - 11:46 π.μ.\nεγώ είμαι υπέρ και του γενναίου περιορισμού των στατιωτικών παρελάσεων.\nΚάποτε και οι δημόσιες εκτελέσεις ήταν προς τέρψιν κοινού.\nΔεν μας κάνουν πιο πατριώτες οι παρελάσεις..\nVicky Mar είπε... @ 28 Οκτωβρίου 2007 - 1:52 μ.μ.\nΝομίζω ότι τα ιδεώδη που εκπροσωπούν οι παρελάσεις έχουν από καιρό εκλείψει ή θαφτεί στα φρονήματα ολίγων, ευθυνη των διοργανωτών πρωτίστως και αφετέρου ευθύνη όλων μας.\nΑν κοιτάμε το δάκτυλο και όχι το φεγγάρι.. αν "καίμε" τη σημαία μας κάτω από τραπέζια αδιάφανης διπλωματίας, μέσα σε επαύλεις-φρούρια και μετά βγαίνουμε να καμαρώσουμε το έθνος και να τονώσουμε το εθνικό φρόνημα..\nμπλιαξ πιά με τους όψιμους εθνικόφρονες.\nΌταν καιγοταν η μισή Ελλάδα το καλοκαίρι που ήταν η περήφανη κληρονομία μας? Στην καμμενη Ολυμπία ίσως?\nΓια ποιον πολέμησαν αυτοί που΄σήμερα τιμούμε? Για τα τζιπάκια και τις βιλάρες των σημερινών εκπροσώπων του έθνους?\nΟταν θα πλημμυρίσει το σύμπαν το χειμώνα, θα ξαναδούμε την εθνική περηφάνια, βρεγμένη γάτα από την κατάντια της άχρηστης πολιτικής που ασχολείται με $%&^%& και με γκάλοπ "πάμε στοίχημα" αντι να κάνει τη δουλειά της. Κατά τα άλλα..\nΧρόνια Πολλά και σε σένα Σοφία μου...\nageliki είπε... @ 29 Οκτωβρίου 2007 - 10:24 π.μ.\nΗλιάνα μου, μήπως υπερβάλλεις λιγάκι με το θέμα των παιδεραστών στις μαθητικές παρελάσεις;\nthe dissent είπε... @ 29 Οκτωβρίου 2007 - 10:41 π.μ.\nΠΟΛΥΝ ΚΑΛΟ ΤΟ ΧΙΟΥΜΟΡ ΣΟΥ ΠΑΝΑΓΙΩΤΗ


Μετά την Αγάπη/After love(2021) του Aleem Khan - FermouArt\nΔημοσιεύτηκε από το Γιώργος Ξανθάκης | Δεκ 15, 2021 | ΚΙΝΗΜΑΤΟΓΡΑΦΟΣ | 0\nΗ Μαίρη(Joanna Scanlan) είναι μια Βρετανίδα που ασπάστηκε το Ισλάμ –παίρνοντας το όνομα Φαχίμα – όταν παντρεύτηκε τον Πακιστανό Αχμέτ . Το ζευγάρι ζει στο Ντόβερ, αυτός είναι ναυτικός και συχνά λείπει για μέρες κάθε φορά που διασχίζει το στενό της Μάγχης. Η Μαίρη είναι ικανοποιημένη από τη ζωή της, τον ήρεμο γάμο της και τη σχολαστική πρακτική της μουσουλμανικής πίστης . Όταν ο Αχμέντ πεθαίνει ξαφνικά από καρδιακή προσβολή, βρίσκει στο πορτοφόλι του μια γαλλική ταυτότητα, που δείχνει τη φωτογραφία μιας αρκετά κομψής ξανθιάς γυναίκας,της Ζενεβιέβ(Nathalie Richard), μαζί με τη διεύθυνσή της στο Καλαί. Έτσι η Μαίρη κάνει το οδυνηρό ταξίδι για να δει με τα μάτια της τη μυστηριώδη ανταγωνίστρια της…\nΆραγε μπορεί κανείς ποτέ να γνωρίζει τα πάντα για τον σύντροφο του; Τα ανείπωτα μυστικά της ζωής του κάθε ανθρώπου και το αγεφύρωτο χάσμα ανάμεσα στα ζευγάρια ,βρίσκεται στον πυρήνα αυτού του εξαιρετικού δράματος. Δεν είναι η πρώτη φορά που αυτό το θέμα απασχολεί τον κινηματογράφο, αλλά ο πρωτοεμφανιζόμενος Aleem Khan το κάνει με ευφυΐα, ευαισθησία και φεμινιστική οπτική. Ο Βρετανός ,από Πακιστανούς γονείς, σκηνοθέτης έχει μιλήσει με ειλικρίνεια για το πώς μεγαλώνοντας ως μουσουλμάνος και γκέι αναγκάστηκε να ζήσει δύο ξεχωριστές προσωπικές ζωές για μεγάλο χρονικό διάστημα. Εμπνευσμένο από τα δικά του βιώματα, αυτό το έργο αντικατοπτρίζει την οδύνη της χαμένης ταυτότητας, τη δυσκολία να ζεις χωρίς θεμελιωμένη βάση, ανάμεσα σε δυο πόλους.\nΑπό τη μια πλευρά, το Καλαί. Από την άλλη, το Ντόβερ. Δύο γυναίκες, από κάθε πλευρά της Μάγχης, και ένας άντρας σε μια περιοδική παλινδρόμηση ανάμεσα τους. Ο γάμος της Μαίρης και του Αχμέντ διήρκεσε δεκαετίες. Ξεκίνησαν τη σχέση τους ως έφηβοι, με μυστικότητα, μπροστά στις πολιτισμικές προκαταλήψεις. Η Μαίρη ντύνεται σεμνά και φοράει μαντίλα .Μιλάει Ουρντού και μαγειρεύει πακιστανικά φαγητά. «Έκανα για τον άντρα μου κάτι που κανείς άλλος δεν μπορούσε» ,λέει επιτιμητικά στη Ζενεβιέβ. Από τη μεριά της η Ζενεβιέβ δεν έχει κάνει τίποτα από αυτά. Είναι μια σύγχρονη ανύπαντρη εργαζόμενη μητέρα που φοράει παντελόνια κι έχει καλοχτενισμένα μαλλιά. Εν αγνοία τους, οι δυο γυναίκες έχουν αναλάβει συμπληρωματικούς ρόλους – υποταγμένες στις εγωιστικές επιθυμίες ενός υποκριτικού αρσενικού.\nΟι γκρεμοί από ασβεστίτη του Ντόβερ χρησιμεύσουν ως ισχυρός και επαναλαμβανόμενος συμβολισμός . Όταν η Μαίρη βλέπει τους λευκούς βράχους να υποχωρούν από μια κατολίσθηση, πραγματική ή φανταστική, μας υπενθυμίζει ότι και δικός της κόσμος της καταρρέει. Όχι μόνο επειδή έχασε ξαφνικά τον σύζυγό της, αλλά κυρίως επειδή συνειδητοποιεί ότι αυτός έκανε διπλή ζωή εδώ και χρόνια με μια ερωμένη και έναν γιο ,στη Γαλλία .Ο νεαρός Talib Ariss, εντυπωσιάζει ως το οργισμένο παιδί, που διχάζεται ανάμεσα στους γονείς του, τη σεξουαλικότητά του, το σπίτι του. Στον απόηχο του πένθους του, προσπαθεί να συγκεντρώσει τα διαφορετικά κομμάτια της δικής του ύπαρξης του ,μέσα από παλιές φωτογραφίες , βίντεο και κασέτες. Η Joanna Scanlan είναι συνταρακτική ως μια γυναίκα που έχει συμβιβαστεί μεταξύ της αγγλικής καταγωγής της και της υιοθέτησης των πακιστανικών εθίμων . Η ανακάλυψη που κάνει ισοδυναμεί με κατάρρευση των βεβαιοτήτων της. Ξαφνικά βρίσκεται ταπεινωμένη και μετέωρη. Ποια είναι τώρα, η Μαίρη ή η Φαχίμα; Ποια είναι η δέσμευσή της στο Ισλάμ; Το μαρτύριο της επιτείνεται όταν βρίσκεται να υπηρετεί την ερωμένη του συζύγου της. Η Nathalie Richard υποδύεται μια τραυματισμένη, στρεσαρισμένη γυναίκα που κάνει ό,τι μπορεί για να κατευνάσει τον θυμό του γιου της και να του αποκρύψει ότι η ίδια είχε αποδεχτεί μια μορφή δημιουργικής εξαπάτησης. Υπάρχει μια βαθιά αλήθεια στη δήλωση της Ζενεβιέβ: «Το να είναι μαζί μου τον έκανε καλύτερο σύζυγο για κάποιαν άλλη».\nΤο ιδιοφυές σενάριο του Khan υφαίνει ένα imbroglio σχέσεων και δεσμών που προκαλούν βραδυφλεγή συναισθηματική έκρηξη ,αναδεικνύει την πολλαπλότητα των πολιτισμικών συσχετισμών και επιχειρεί μια συγκινητική κατάδυση στην οντολογική πολυπλοκότητα του ανθρώπου. Η ατμοσφαιρική παρτιτούρα του Chris Roe σε συνδυασμό με τη ρευστή φωτογραφία του Alexander Dynan προσθέτει μια επίστρωση αγωνιακής έντασης που καταλήγει σε εκτονωτικές στιγμές ζεστασιάς, τρυφερότητας και αρμονίας.\nΌσο προχωρά η αφήγηση, ο τίτλος του φιλμ «Μετά την αγάπη» αποκρυσταλλώνει το σημαινόμενο, την αφαιρετική αντανάκλαση της εμπειρίας. Αν και οι περισσότεροι πιστεύουν ότι η αγάπη είναι το ύψιστο ιδανικό της ανθρώπινης ύπαρξης, ο Khan μας υποβάλλει στην ιδέα μιας ανώτερου επιπέδου ‘’μετα-αγάπης’’ : της γνώσης ότι η θνητότητα είναι η απόλυτη αλήθεια και η συγχώρεση η οριστική λύτρωση.\nΠροηγούμενος Η Γαλλική Αποστολή/Τhe French Dispatch (2021) του Wes Anderson\nΕπόμενο Ελπίδα/ Håp (2019) της Maria Sοdahl


ΦΙΠΠΑΚ: Αγώνας για να δικαιωθούν τα θύματα του ναζισμού στο Δίστομο\nΑναρτήθηκε από Red Panther 8 στις 12:36 π.μ.\nKaLy 15 Ιανουαρίου 2011 - 7:46 μ.μ.\nη γερμανική πλευρά εμφανίζεται εντόνως ενοχλημένη με τις εξελίξεις στην υπόθεση των ελληνικών αποζημιώσεων πολέμου σύμφωνα με τον υπουργό εξωτερικών της Γερμανίας... Για να δούμε, στην Χάγη τελικά τι θα γίνει;\nTommy 20 Φεβρουαρίου 2011 - 2:28 π.μ.\nΕίχε προηγηθεί η δήλωση του Γερμανού υπουργού Οικονομικών κ. Σόιμπλε, σύμφωνα με την οποία «Εμείς οι Γερμανοί δεν μπορούμε να πληρώσουμε τα λάθη των Ελλήνων». Με την επιστολή τους προς τον κ. Σόιμπλε, οι αντιστασιακοί υπενθύμιζαν ότι οι Έλληνες επί εξήντα χρόνια πληρώνουν τα καταστροφικά λάθη των τότε Γερμανών.\nΣτην όλη υπόθεση υπάρχει και μια (εσωτερική και εσωκομματική) πολιτική διάσταση. Το Συμβούλιο Διεκδίκησης Γερμανικών Οφειλών έχει επανειλημμένα καταγγείλει τον απαράδεκτο πρώην πρωθυπουργό Κ. Σημίτη προσωπικώς, διότι με δική του παρέμβαση (ακόμη και στις κρίσεις των δικαστών) έδωσε μάχη για να μην δικαιωθεί η Ελλάδα ενώπιον της ελληνικής Δικαιοσύνης. Μάλιστα, ο κ. Σημίτης είχε παρατείνει την θητεία του τότε Προέδρου του Αρείου Πάγου Στ. Ματθία. Έτσι, τον Φεβρουάριο του 2001, ο Άρειος πάγος αμφισβήτησε, εμμέσως πλην σαφώς, τη δυνατότητα των ελληνικών δικαστηρίων να εκδικάζουν αγωγές των συγγενών των θυμάτων της ναζιστικής θηριωδίας.\nΟ Σημίτης συμπεριφέρθηκε σαν δοσίλογος.


ΕΛΛΗΝΙΚΑ ΚΑΙ ΟΧΙ ΜΟΝΟ ΝΕΑ: Γ. Ζουγανέλης: Ο λαός πρέπει να εξεγερθεί\nΔεν βλέπω ελπίδα από κανένα κόμμα. Την ελπίδα τη βλέπω μόνο στο λαό... εάν ξυπνήσει και αποποιηθεί τα κόμματα, αυτά τα εντός μεγάλων εισαγωγικών προπύργια της Δημοκρατίας, που δεν είναι καθόλου προπύργια Δημοκρατίας, αλλά προπύργια κοροϊδίας και εκμετάλλευσης.\nΟ λαός πρέπει να εξεγερθεί, αλλά όχι καθοδηγούμενος από κομματικά συμφέροντα. Αν αισθανθεί την ανάγκη να εξεγερθεί, ας το κάνει. Εγώ ντρέπομαι που ανήκω στη γενιά του Πολυτεχνείου και φτύνω τον εαυτό μου που δεν μπόρεσα κι εγώ με τη σειρά μου να κάνω κάτι να αποτρέψω πράγματα. Το ότι συμμετείχα σ΄ αυτόν τον αγώνα δεν το έχω καρπωθεί και ούτε βγήκα ποτέ να το βροντοφωνάξω. Το γνωρίζουν λίγοι. Μέμφομαι, όμως, αυτή τη γενιά που αγωνίστηκε για ψωμί, παιδεία, ελευθερία, δικαιοσύνη και τελικά δεν υπάρχει τίποτα από αυτά γιατί κανείς από όσους αγωνίστηκαν τότε, δεν ενδιαφέρθηκε να τα κάνει πράξη. Είναι ντροπή και αίσχος. Δεν έκαναν τίποτα όλοι αυτοί. Βολεύτηκαν και άραξαν στα αβγά τους. Η γενιά της αντίστασης και της κατοχής μένει πιο καλά στη συνείδησή μου από αυτούς τους ανθρώπους που μπήκαν στα Μέσα, έγιναν «γιαπάκια» του κερατά, ζούνε σε βίλες εκατομμυρίων, οδηγούν Πόρσε και νομίζουν ότι εκεί είναι η ζωή.


euKuchyně gbKuchyně deKuchyně skKuchyně czKuchyně esKuchyně plKuchyně frKuchyně itKuchyně usaKuchyně ptKuchyně dkKuchyně huKuchyně nlKuchyně seKuchyně fiKuchyně bgKuchyně roKuchyně beKuchyně ieKuchyně siKuchyně hrKuchyně chKuchyně noKuchyně uaKuchyně\nΣυνεργασίες Bestsellers Home Deco eκπτώσεις Ανά δωμάτιο Τάσεις Style Νέες Κυκλοφορίες Σπέσιαλ συλλογές Κατά θέμα\nΕίναι εκπληκτικό το πόσο χρόνο περνάμε στην κουζίνα - ένα δωμάτιο όπου μυρίζει πάντα νόστιμο φαγητό και υπάρχει ένα μικρό σύννεφο ατμού στον αέρα από φρεσκοφτιαγμένο τσάι! Στην αρχαιότητα, η κουζίνα χρησιμοποιούταν όχι μόνο για το μαγείρεμα, αλλά και για την κατασκευή σχεδίων, για διάφορα παιχνίδια και άλλες δραστηριότητες. Η κουζίνα ήταν πάντα η καρδιά του σπιτιού! Και η καρδιά αξίζει την καλύτερη φροντίδα, έτσι έχουμε βάλει σε αυτή τη συλλογή τις πιο όμορφες εικόνες και φωτογραφίες που θα σας εμπνεύσουν να μαγειρέψετε πιο υγιεινά ή απλά θα σας φτιάξουν την διάθεση. Πρέπει πάντα να μαγειρεύετε με χαμόγελο!\nΟι καλύτερες επιλογές από Ταπετσαριεσ Για τη κουζίνα\nΟι καλύτερες επιλογές από Μοντέρνα κουζίνα\nΟι καλύτερες επιλογές από Ρουστίκ κουζίνα\nΟι καλύτερες επιλογές από Art Deco κουζίνα\nΟι καλύτερες επιλογές από Παραδοσιακή κουζίνα\nΠερισσότερη έμπνευση Follow us\n30. 10. Σκανδιναβικό στυλ διακόσμησης\nΤο σκανδιναβικό στυλ γεμίζει τις σελίδες στα πιο γνωστά περιοδικά. Αυτό το απλό στυλ ξεκίνησε τη δεκαετία του 1950 στις βόρειες χώρες και το χαρακτηρίζουν οι λευκοί τοίχοι, τα ξύλινα έπιπλα, με έμφαση στο μινιμαλισμό και τη φύση. Διαβάστε το άρθρο μας για να μάθετε πώς να διακοσμήσετε το σπίτι σας σε αυτό το στυλ. …


Ανακοίνωση των μεταγραφών | SportDay.gr\n15 Σεπτεμβρίου 2021 15:05\nΑνακοίνωση των μεταγραφών\nΜέρα ενίσχυσης των ακαδημιών\nΤο βάρος της έχει ρίξει η ερυθρόλευκη ΠΑΕ στα τμήματα των πιτσιρικάδων της ομάδας, με το όνομα του Ιάγο Ιμπαγάσα να ξεχωρίζει\nΜέρα ενισχύσεων είναι η σημερινή για τις ακαδημίες του Ολυμπιακού, με την ερυθρόλευκη ΠΑΕ να κάνει την μία ανακοίνωση μετά την άλλη. Η αρχή έγινε με την επίσημη ανακοίνωση της συνεργασίας με τον Σωτήρη Συλαϊδόπουλο και μερικές ακόμη προσθήκες στις ακαδημίες της ομάδας. Τώραν σειρά είχαν τα νεαρά διαμάντια των ακαδημιών, τα οποία ανακοινώθηκαν επίσημα από την ομάδα.\n«Η ΠΑΕ Ολυμπιακός ανακοινώνει την ενίσχυση της ακαδημίας μας με μια σειρά από φερέλπιδες παίκτες και νέα ταλέντα καθώς και την υπογραφή δύο επαγγελματικών συμβολαίων. Ο Μάριος Σπυριδάκης (24/9/03) και ο Ιάγο Ιμπαγάσα (5/5/03) ανήκουν πλέον στο δυναμικό των επαγγελματιών ποδοσφαιριστών του Ολυμπιακού.


Ανανέωση αιθουσών και σκηνογραφίας στο μουσείο της Αθήνας – Cosmopoliti.com – Χριστίνα Πολίτη\nΣτο Ίδρυμα Βασίλη και Ελίζας Γουλανδρή η νέα επιλογή εκθεμάτων έχει σκοπό να αναδείξει τον εκλεκτισμό και την ποιότητα της συλλογής που δημιούργησαν ο Βασίλης και η Ελίζα Γουλανδρή, με την παρουσίαση, για πρώτη φορά στην Αθήνα, 58 καινούριων έργων.\nΈνα απόγευμα στο Μουσείο Β. & Ε. Γουλανδρή Όταν άνοιξε γινόταν ένας πανικός. Ήταν πολύ ευχάριστο να βλέπεις όλες αυτές τις ατέλειωτες ουρές κόσμου να περιμένει υπομονετικά να…\n10 μεγάλες ληστείες έργων τέχνης Η ανεύρεση των κλεμμένων έργων τέχνης του Pablo Picasso και του Piet Mondrian της Εθνικής μας πινακοθήκης, μου έδωσε την…\nΠασχαλινά δώρα από το Πωλητήριο του Ιδρύματος Β&Ε Γουλανδρή Το Πωλητήριο του Ιδρύματος Βασίλη & Ελίζας Γουλανδρή διαθέτει ξεχωριστά αντικείμενα, αποκλειστικά σχεδιασμένα για το Ίδρυμα. Λαμπάδες με κεραμικά και…\nΨηφιακό παιχνίδι για μεγάλους: Ορίζοντας το σώμα Η νέα θεματική ενότητα της εβδομαδιαίας διαδικτυακής δράσης για άτομα άνω των 65 ετών από το Ίδρυμα Β&Ε Γουλανδρή και…\nTags: αθηναεκθεσηΊδρυμα Βασίλη και Ελίζας Γουλανδρήμουσειο της αθηναςτεχνες


Πέντε γεγονότα που ξεχώρισαν από τον γάμο του Harry και της Meghan | Γόβα Στιλέτο\nΠέντε γεγονότα που ξεχώρισαν από τη χθεσινή γαμήλια τελετή μεταξύ του πρίγκιπα Harry και της Αμερικανίδας ηθοποιού Meghan Markle.\nΗ Meghan Markle εισήλθε μόνη στην εκκλησία του Αγίου Γεωργίου στον πύργο των Ουίνδσορ, ακολουθούμενη από τα παρανυφάκια της και έφτασε μέχρι τη μέση της διαδρομής προς το ιερό, όπου την περίμενε ο πρίγκιπας Κάρολος.\nΗ Meghan, γνωστή για τις φεμινιστικές της απόψεις, φέρεται να είχε σχεδιάσει να κάνει αυτή τη διαδρομή μόνη ακόμη και προτού γίνει γνωστό ότι δεν θα μπορέσει να τη συνοδεύσει ο πατέρας της Τόμας Μαρκλ, εξαιτίας μια εγχείρησης που τον κράτησε στο Μεξικό.\nΟ Κάρι, τον οποίο είχε προσκαλέσει στον γάμο η Meghan Markle, αναφέρθηκε στη δύναμη της αγάπης σε ένα κήρυγμα έντονο και γεμάτο ζωντάνια, που ερχόταν σε αντίθεση με τον αυστηρό τόνο που είναι συνηθισμένος στους βασιλικούς γάμους.\nΑπευθύνθηκε στους παρευρισκόμενους ως «αδελφοί και αδελφές» και τους είπε: «Υπάρχει δύναμη στην αγάπη, μην την υποτιμάτε», ενώ έκανε και αναφορά στον Μάρτιν Λούθερ Κινγκ, αλλά και τη δουλεία. Η Ντόρια Ράγκλαντ, μητέρα της Meghan, είναι απόγονος μαύρων σκλάβων που εργάζονταν σε φυτείες των ΗΠΑ.\nΗ Κρεσίντα Μπόνας και η Τσέλσι Ντέιβι, δύο από τις πρώην φίλες του πρίγκιπα Harry ήταν μεταξύ των καλεσμένων. Τα μέσα ενημέρωσης δεν σταματούσαν να περιεργάζονται τα πρόσωπά τους, αναζητώντας ένα βλέμμα που να μπορέσουν να ερμηνεύσουν.\nΜεταξύ των διάσημων καλεσμένων ήταν και ο Αμερικανός ηθοποιός George Clooney, που δεν δίστασε να τραβήξει τα φλας των φωτογράφων με τα συνεχή του χαμόγελα, τον χαιρετισμό προς έναν αστυνομικό μπροστά από το παρεκκλήσι, αλλά και την επιλογή του κοστουμιού του.\nΑντίθετα με τους υπόλοιπους καλεσμένους, που επέλεξαν σκούρα χρώματα, ο Clooney φορούσε ένα ανοικτό γκρι κοστούμι, ενώ η σύζυγός του και δικηγόρος υπέρ των ανθρωπίνων δικαιωμάτων Amal Clooney ένα έντονο κίτρινο σύνολο και καπέλο.\nΟι ατάκες του πρίγκιπα Harry\n«Είμαι έτοιμος για ένα ποτό», είπε ο πρίγκιπας Harry μετά την τελετή.\nΈπειτα από εβδομάδες προετοιμασιών, μια τελετή που δοκίμασε τα νεύρα τους και την βόλτα των νεόνυμφων με άμαξα που έσερναν τέσσερα άλογα στους δρόμους του Ουίνδσορ ενώπιον 100.000 ανθρώπων, ο Harry και η Meghan πήγαν στον πύργο του Ουίνδσορ για να γευματίσουν.


Αχτσιόγλου: Το Δημόσιο θα καλύψει μέρος των στεγαστικών δανείων Αχτσιόγλου: Το Δημόσιο θα καλύψει μέρος των στεγαστικών δανείων | Epirusblog.gr | Ιωάννινα Ήπειρος Ελλάδα\nΓια την απόφαση της αύξησης του κατώτατου μισθού, η υπουργός Εργασίας τόνισε ότι «ελήφθη κατόπιν απόλυτης και αυστηρής μελέτης όλων των επιπτώσεων που θα έχει στα βασικά μεγέθη της ελληνικής οικονομίας και της απασχόλησης και είμαστε βέβαιοι ότι δεν θα υπάρχει καμία αρνητική επίπτωση στην απασχόληση.\nΑντιθέτως, θα έχει μία προωθητική τάση στην οικονομία μέσα από την τόνωση της ζήτησης». Προσέθεσε, επίσης, ότι «το επίπεδο της αύξησης θεωρώ πως είναι ουσιαστικό, ως προς την ενίσχυση των εργαζομένων και ιδίως των νέων, συνάμα όμως και αρκετά ασφαλές, ώστε να είμαστε απολύτως βέβαιοι ότι δεν θα έχει αρνητικές επιπτώσεις στην ελληνική οικονομία».


1913: Σαν σήμερα γεννήθηκε ο Λάμπρος Κωνσταντάρας | Cretablog\n1913: Σαν σήμερα γεννήθηκε ο Λάμπρος Κωνσταντάρας\n13 Μαρτίου 2019083\nΗθοποιός του θεάτρου και του κινηματογράφου, που διέπρεψε στο απαιτητικό είδος της κωμωδίας.\nΤο 1969 κέρδισε το βραβείο ερμηνείας στο Φεστιβάλ Θεσσαλονίκης για την ερμηνεία του στην ταινία του Βασίλη Γεωργιάδη «Ο Μπλοφατζής». Η τελευταία του ταινία ήταν «Ο Λαμπρούκος μπαλαντέρ» (1981) του Κώστα Καραγιάννη. Στην τηλεόραση ξεχώρισε με το ρόλο του γυναικοκατακτητή Ζάχου Δόγκανου στο σήριαλ «Εκείνες και εγώ» , που προβλήθηκε τη διετία 1976 – 1977. Το 1971 νυμφεύτηκε σε δεύτερο γάμο τη Φιλιώ Κεκάτου.\n1900: Σαν σήμερα γεννιέται ο Γιώργος Σεφέρης\n27 Μαρτίου 2019072\n18 Σεπτεμβρίου 20180267\nΣαν σήμερα γεννήθηκε ο Σωκράτης\n4 Ιουνίου 2019051\n3 Φεβρουαρίου 20190156\n1835: Σαν σήμερα πεθαίνει ο Ανδρέας Μιαούλης\n11 Ιουνίου 2019051\n8 Φεβρουαρίου 20190125


ΠΣΕΜ: Απέστειλε επιστολή προς την Υπηρεσία Εξετάσεων για αναθεώρηση εξεταστέας ύλης | Cyprus Times\n6 Αυγούστου, 2020 Πέμπτη 04:20:30\nΠΣΕΜ: Απέστειλε επιστολή προς την Υπηρεσία Εξετάσεων για αναθεώρηση εξεταστέας ύλης\nΕπιστολή σχετικά με προβλήματα που παρουσιάζει η ύλη που ανακοινώθηκε, σε κάποια μαθήματα, απέστειλε προς την Υπηρεσία Εξετάσεων, η ΠΣΕΜ.\nΣύμφωνα με την ΠΣΕΜ, σε αρκετά σχολεία δεν έχει διδαχθεί ο σχεδιασμός φιγούρων και δέντρων, ενώ από την άλλη κάποια άλλα σχολεία δεν έχουν διδαχθεί τον Περιβάλλοντα χώρο.\n«Ο σχεδιασμός φιγούρων και δέντρων δεν υπάρχει στην ύλη αλλά ο περιβάλλοντας χώρος υπάρχει. Θεωρούμε πρέπει να αφαιρεθεί από την ύλη από τη στιγμή που μέχρι τις 13 Μαρτίου αρκετά σχολεία δεν έχουν διδαχθεί αυτό το κεφάλαιο», σημειώνει.\nΑναφορικά με την θεατρολογία, η ΠΣΕΜ αναφέρει ότι η πλειοψηφία των σχολείων δεν έχει διδαχθεί το Αμερικάνικο θέατρο το οποίο υπάρχει στην εξεταστέα ύλη.\n«Θεωρούμε ότι πρέπει να αφαιρεθεί», σημειώνει.\nΌσον αφορά την Οικιακή Οικονομία, η ΠΣΕΜ αναφέρει ότι η πλειοψηφία των σχολείων δεν έχουν διδαχθεί το κεφάλαιο 8 «Τεκνοποίηση» το οποίο υπάρχει στην εξεταστέα ύλη.\n«Θεωρούμε ότι πρέπει να αναθεωρηθεί άμεσα η εξεταστέα ύλη. Έχουμε επίσης ενημερωθεί ότι υπάρχουν προβλήματα με την εξεταστέα ύλη της Βιολογίας, της Ιστορίας της Κύπρου και των Οικονομικών. Θεωρούμε ότι πρέπει να επανεξεταστεί η ύλη και σε αυτά τα μαθήματα», προσθέτει.\nΗ ΠΣΕΜ καλεί την Υπηρεσία Εξετάσεων όπως επανεξετάσει την εξεταστέα ύλη ούτως ώστε όλοι οι μαθητές να έχουν διδαχθεί την ύλη στο σχολείο και να παρακαθίσουν τις εξετάσεις ισότιμα.\n«Σε διαφορετική περίπτωση τίθεται ζήτημα αξιοπιστίας των Παγκύπριων εξετάσεων σε κάποια μαθήματα», καταλήγει.


Ο Ερντογάν δεν “καθάρισε” τους Κούρδους στην Αφρίν: Η προδοσία του Τραμπ και του Πούτιν… ~ Αnalysts for Change\nΗ εισβολή στη Συρία για να κτυπηθούν οι Κούρδοι αντάρτες του YPG στη Συρία δεν ήταν ένας περίπατος, όπως διαβεβαίωναν τον Ταγίπ Ερντογάν οι στρατηγοί του. Διότι πέρασαν τόσες μέρες από την άνανδρη τουρκική επίθεση και οι Κούρδοι μαχητές καλά\nκρατούν και μάλιστα σημειώνουν και νίκες. Ο τρόπος του λέγειν «ανίκητος» τουρκικός στρατός, ακόμα και χθες το βράδυ πολεμούσε χωρίς να φαίνεται στον ορίζοντα η «μεγάλη νίκη», την οποία ονειρευόταν ο Σουλτάνος της Τουρκίας.


Νυστέρι για Μάρκες | Onsports.gr\nhome ΠοδόσφαιροΕυρώπηΝυστέρι για Μάρκες Κοινοποιήστε\nΝυστέρι για Μάρκες\tΣυντάκτης: Παναγιώτης Τζαμπαζλής Δημοσίευση: Πέμπτη, 03 Φεβρουαρίου 2011 20.27\nΟ πρώην μέσος του Ηρακλή θα μείνει εκτός για τους επόμενους δύο μήνες, καθώς θα υποβληθεί σε χειρουργική επέμβαση.\tΜόλις 13 εμφανίσεις πρόλαβε να κάνει με την φανέλα της Πάρμα ο Φερνάντο Μάρκες, ο οποίος για τους επόμενους δύο μήνες θα παραμείνει εκτός αγωνιστικής δράσης. Ο πρώην μέσος του Ηρακλή σύμφωνα με ιταλικά δημοσιεύματα θα υποβληθεί σε χειρουργική επέμβαση για να αποθεραπευτεί το πρόβλημα που έχει στον προσαγωγό. Αποτέλεσμα αυτού είναι να μείνει μακριά από την αγωνιστική δράση για τους επόμενους δύο μήνες με τους «τζιαλομπλού».\tΚατηγορία: Ευρωπαϊκά Πρωταθλήματα


"Δεν θα επιτρέψουμε να δημιουργηθεί στον Καραβόμυλο αποθήκη ψυχών" - STEREA NEWS\nΒρίσκετε εδω: Home » ΠΕΡΙΦΕΡΕΙΑ » ΦΘΙΩΤΙΔΑ » “Δεν θα επιτρέψουμε να δημιουργηθεί στον Καραβόμυλο αποθήκη ψυχών”\n“Δεν θα επιτρέψουμε να δημιουργηθεί στον Καραβόμυλο αποθήκη ψυχών”\nΤην “αιφνιδιαστική και μονομερή ενέργεια της κυβέρνησης, για δημιουργία Hot Spot στον Καραβόμυλο Φθιώτιδας” καταγγέλλει με ανακοίνωσή της η παράταξη της ελλάσσονος αντιπολίτευσης του Περιφερειακού Συμβουλίου¨Στερεά…Υπεροχής!¨, η οποία μάλιστα όπως διαπιστώνει “έρχεται να επιβεβαιώσει, το πώς αντιλαμβάνεται η νέα\nΤην “αιφνιδιαστική και μονομερή ενέργεια της κυβέρνησης, για δημιουργία\nHot Spot στον Καραβόμυλο Φθιώτιδας” καταγγέλλει με ανακοίνωσή της η παράταξη της ελλάσσονος αντιπολίτευσης του Περιφερειακού Συμβουλίου¨Στερεά…Υπεροχής!¨, η οποία μάλιστα όπως διαπιστώνει “έρχεται να επιβεβαιώσει, το πώς αντιλαμβάνεται η νέα κυβέρνηση, τη διαχείριση του προσφυγικού”.\nΜετά από μία σύντομη αναδρομή στα πεπραγμένα της προηγούμενης κυβέρνησης, αλλά και τον τρόπο διαχείρισης του κρίσιμου αυτού ζητήματος από την απερχόμενη περιφερειακή αρχή, ο συνδυασμός του Δημήτρη Αναγνωστάκη αναδεικνύει την κριτική αλλά κι ελεγκτική στάση που προτίθεται να κρατήσει επί του θέματος το αμέσως επόμενο διάστημα. Όπως αναφέρεται στη σχετική ανακοίνωση:\nμε την απαράδεκτη εξαίρεση μεταναστών και προσφύγων από την Υγειονομική Περίθαλψη,\nμε την κατάργηση της Αρχής Προσφυγών για την εξέταση των αιτημάτων ασύλου σε β’ βαθμό, παραβιάζοντας έτσι κατάφωρα το Ενωσιακό Δίκαιο,\nΤόσο ο κ. περιφερειάρχης όσο και η κυβέρνηση ας έχουν το σθένος να κρατήσουν τις όποιες ομολογουμένως καλές πρακτικές της προηγούμενης περιόδου.\nΝα θυμίσουμε ότι κατά την προηγούμενη θητεία, η Περιφέρεια είχε την πρέπουσα αρωγή και συνεργασία, με όλο τον κυβερνητικό μηχανισμό, προκειμένου να συμβιώνουν ομαλά οι πολίτες της Εύβοιας με τους φιλοξενούμενους πρόσφυγες στη δομή της Ριτσώνα, όπως αντίστοιχα έγινε στη Λειβαδιά και στις Θερμοπύλες.\nΔηλώνουμε, καταλήγει η αννακοίνωση, ότι θα ελέγχουμε τη διαφάνεια κάθε χειρισμού σχετικά με τη λειτουργία του χώρου και ότι θα συμβάλλουμε, με τις όποιες δυνάμεις μας, στην ομαλή συμβίωση με τους πολίτες της περιοχής και στην εδραίωση κοινωνικής ειρήνης.


Άγνωστη λέξη το website για πολλές Ελληνικές επιχειρήσεις - seleo.gr\nΆγνωστη λέξη το website για πολλές Ελληνικές επιχειρήσεις\nΣάββατο, 06 Ιανουαρίου 2018 19:00\nΤο «κανάλι» του διαδικτύου επέλεξε το 12% των ελληνικών επιχειρήσεων για πωλήσεις σε άλλες επιχειρήσεις αλλά και τελικούς καταναλωτές σύμφωνα με στοιχεία της Eurostat για το 2016. Ο ευρωπαϊκός μέσος όρος ανέρχεται στο 16%.\nΟι πωλήσεις μέσω Web περιλαμβάνουν πωλήσεις τόσο σε μεμονωμένους καταναλωτές, όσο και σε άλλες επιχειρήσεις.\nΣτην Ελλάδα όμως μόλις το 65% των επιχειρήσεων διαθέτει website. Το γεγονός αυτό κατατάσσει την Ελλάδα σε χαμηλή θέση στο σύνολο της Ευρωπαϊκής Ένωσης δείχνει όμως πως υπάρχει δρόμος για καλύτερα αποτελέσματα και πωλήσεις για τις επιχειρήσεις που θα πιστέψουν και θα επενδύσουν στην παρουσία τους στο διαδίκτυο.\nΠαρ’ όλα αυτά, αξιοσημείωτο είναι το γεγονός πως από το σύνολο των ελληνικών επιχειρήσεων που πραγματοποίησαν πωλήσεις μέσω του web ένα σημαντικό ποσοστό έγινε εκτός Ελλάδας, με χώρες εντός αλλά και εκτός της Ευρωπαϊκής Ένωσης.\nΓεγονός που δείχνει πως οι ελληνικές επιχειρήσεις έχουν καλά αντανακλαστικά στην αναζήτηση νέων αγορών όταν αξιοποιούν το διαδίκτυο ως επιχειρηματικό εργαλείο, παρά τα capital controls, την έλλειψη κεφαλαίων, την έλλειψη προσωπικού με τις κατάλληλες δεξιότητες, καθώς και την ύπαρξη πολλών άλλων εμποδίων, που δυσκολεύουν το ηλεκτρονικό και διασυνοριακό ηλεκτρονικό εμπόριο.\nΣύμφωνα με τη Eurostat, οι πιο δραστήριες χώρες στις πωλήσεις μέσω web ήταν οι Ιρλανδία, Σουηδία και Δανία, με ποσοστά 26%, 25% και 24% αντίστοιχα.\nΑκολουθούν οι Ολλανδία (22%) και Βέλγιο (21%), ενώ στον αντίποδα βρέθηκαν οι Ρουμανία (7%), Βουλγαρία και Πολωνία (9%), Ιταλία και Λετονία (10%). Το ποσοστό της Ελλάδας κυμαίνεται γύρω στο 12%.


Πώς να καταστρέψετε αποτελεσματικά το παιδί σας! | Το Ρωμαίικο\nΤο Ρωμαίικο > Παιδεία > Πώς να καταστρέψετε αποτελεσματικά το παιδί σας!\n*Από μικρό να μην του αρνείστε τίποτα. Δίνετέ του ό,τι επιθυμεί, ό,τι ζητάει, ιδίως όταν πεισματώνει και κλαίει. Έτσι θα μεγαλώσει και θα πιστεύει πως οι άλλοι του οφείλουν τα πάντα, πως έχει μόνο δικαιώματα.\n*Μην του λέτε ποτέ: «Αυτό είναι κακό!». Έτσι λένε μόνο τα παλιά μυαλά. Όταν αργότερα συναντήσει στη ζωή του δυσκολίες και θα υποστεί το κακό, τότε θα έχει την βεβαιότητα πως η κοινωνία είναι που το αδικεί.\n*Μαζεύετε εσείς ό,τι παρατάει εδώ κι εκεί -βιβλία, ρούχα, παπούτσια… Μην του πείτε ποτέ: «Μάζεψέ τα, βάλ’ τα στη θέση τους». Έτσι θα πιστέψει πως η μάνα είναι δούλα του, και πως για όλα είναι υπεύθυνοι πάντα οι άλλοι.\n*Αφήστε το να βλέπει τα πάντα (προπαντός στην τηλεόραση) και να διαβάζει τα πάντα, χωρίς ποτέ να το καθοδηγείτε. Το παιδί σας είναι ατσίδα και ξέρει να διακρίνει! Η μόρφωσή του θα γίνει έτσι πολύ πλατειά!\n*Μην του δίνετε καμιά πνευματική αγωγή. Να κοροϊδεύετε μπροστά του την πίστη, την Εκκλησία, τους παπάδες κι εκείνους που τους ακολουθούν. Όταν το παιδί μεγαλώσει, «θα διαλέξει από μόνο του».\n*Δίνετέ του μπόλικο χαρτζιλίκι για να μη νιώθει κατώτερο από τους άλλους και «να μη στερηθεί ό,τι στερηθήκατε εσείς». Όταν μεγαλώσει, θα είναι βέβαιο πως την αξία στον άνθρωπο τη δίνει το χρήμα, αδιάφορο πώς αποκτήθηκε.\n*Μην του λέτε ποτέ: «Κάνε αυτό» ή «Μην κάνεις εκείνο», γιατί έτσι το καταπιέζετε, δεν σέβεστε την ελευθερία του και την προσωπικότητά του. Μπορεί μάλιστα να του δημιουργήσετε… ψυχικά τραύματα! Όταν μεγαλώσει, θα νομίζει πως η ζωή είναι μόνο να διατάζεις, ποτέ ν’ ακούς.\n*Να τσακώνεστε, να βρίζεστε, να προσβάλλετε ο ένας τον άλλον μπροστά του χωρίς ντροπή. (Μην ανησυχείτε, έτσι δεν θα του δημιουργήσετε ψυχικά τραύματα!). Αργότερα, όταν παντρευτεί, θα του φαίνεται φυσικό να κάνει τα ίδια.\n*Όταν αρχίσει να μπλέκεται στα δίκτυα του ερωτισμού και της φιληδονίας, εσείς κλείστε τα μάτια σας. Μην του μιλήσετε , μην το συμβουλέψετε. Αφήστε το να βγάλει τα μάτια του, αφού «αυτό είναι φυσιολογικό».\n*Να παίρνετε πάντα το μέρος του μπροστά στους δασκάλους και τους γείτονες. Μην πιστεύετε ποτέ ότι «το αγγελούδι σας» μπορεί να κάνει αναποδιές και ατιμίες. Βρίστε εκείνους που φιλικά και καλοπροαίρετα σας αναφέρουν κάτι σχετικό. Είναι συκοφάντες και ζηλιάρηδες.\n*Όταν θα πάτε στο αστυνομικό τμήμα, όπου το μάζεψαν γιατί έκλεψε ή γιατί πήρε ναρκωτικά, φωνάξτε δυνατά μπροστά σε όλους ότι είναι ένα παλιόπαιδο, ένας αλήτης, ότι θυσιαστήκατε για το καλό του αλλά δεν μπορέσατε ποτέ να το συμμαζέψετε. Έτσι εσείς θα βγείτε καθαροί.\nπροηγούμενοΑγροτουρισμός: το όραμα που ψάχνουμε / Του Άνθιμου Σ. Τορτοκά*\nεπόμενοΠώς να μιλάμε στα παιδιά μας για τους δαίμονες, την κόλαση και τον θάνατο*


Επιστροφή στα θρανία για δημοτικά, νηπιαγωγεία και παιδικούς σταθμούς | MEGA TV\nΗ Ευγενία είναι 6 ετών, πηγαίνει στην Α Δημοτικού και τη Δευτέρα, θα επιστρέψει και πάλι στη σχολική τάξη μαζί με τους συμμαθητές της. Ο πατέρας της, θέλει να ανοίξουν τα σχολεία, με την προϋπόθεση να υπάρξουν διασφαλίσεις ότι θα τηρηθούν τα απαραίτητα μέτρα προστασίας.\nΤο ίδιο και ο κ. Σταύρος Στριλιδάκης, πατέρας ενός 7χρονου αγοριού.\nΟ κύβος ερρίφθη για την πρωτοβάθμια εκπαίδευση μετά τη θετική εισήγηση των λοιμωξιολόγων.\nΣτις 11 Ιανουαρίου επαναλειτουργούν τα δημοτικά τα νηπιαγωγεία και οι παιδικοί σταθμοί.\n1.Κλιμακωτή προσέλευση και αναχώρηση των μαθητών σε διαφορετικές ώρες.\n2.Είσοδο και έξοδο από διαφορετικές πόρτες –όταν υπάρχουν\n4. Τεστ σε εκπαιδευτικούς και μαθητές, αφού δρομολογείται ειδική πλατφόρμα μέσω της οποίας εκπαιδευτικοί θα μπορούν να αιτούνται δωρεάν εξέταση για τον κορωνοϊό και θα ενημερώνονται για το ραντεβού τους με SMS σε ένα από τα 386 σημεία ελέγχου σε όλη την Ελλάδα.\n5.Θα γίνονται δειγματοληπτικά τεστ από τον ΕΟΔΥ\n6.Τέλος, οι εκπαιδευτικοί θα εμβολιαστούν πριν τον γενικό πληθυσμό με προτεραιότητα σε όσους εξ αυτών έχουν υποκείμενα νοσήματα.\nΌσον αφορά στα γυμνάσια και τα λύκεια, ξεκινούν με εξ αποστάσεως εκπαίδευση την Παρασκευή 8/1/2021 όσο για τη δια ζώσης επαναλειτουργία τους θα εξεταστεί το επόμενο διάστημα. Υπάρχει μάλιστα η σκέψη αρχικά να επιστρέψουν μόνο οι μαθητές της Γ’ Λυκείου, ακόμα και με τεστ, ενώ στην συνέχεια να ακολουθήσουν οι άλλες δύο τάξεις και τέλος όλοι οι μαθητές του Γυμνασίου.


ergahandmade: Rainbow flower!!! - Part 1\nRainbow flower!!! - Part 1\nκαι κλείνουμε σε κύκλο με β.γ. στο πρώτο αλ.\nsl stitch in 1rst sc to join\n1ος γύρος: Πλέκουμε 9 αρ.γ. βουτώντας μέσα στον κύκλο και κλείνουμε με β.γ. στο πρώτο αρ.γ.\nRound 1: work 9 sc into the ring and join with sl st in the 1rst sc of the round\n2ος γύρος: 3αλ. που μας κάνουν 1πδ.στο πρώτο αρ.γ., 1πδ. στο ίδιο αρ.γ.και σε κάθε αρ.γ. από 2πδ. Έχουμε σύνολο 18πδ.και κλείνουμε στο πρώτο αρ.γ. με β.γ.\nRound 2: ch 3 (count as 1rst dc), dc into the same sc, 2 dc into the rest scs, join. (18dcs)\n3ος γύρος: 3αλ. στο πρώτο πδ. του 2ου γύρου, *2αλ., πηδάμε 1γ., 1πδ.*επαναλαμβάνουμε 8 φορές το διάστημα αυτό ( 1πδ.+2αλ.+1πδ.)\nRound 3: ch 3 (count as dc), *ch 2, skip 1sc, dc into the next sc*, rep ** 8 times, join. (9 spaces)\nέχουμε τώρα 9 διαστήματα από (1πδ.+2αλ.+1πδ.), κλείνουμε με β.γ.στο γ. από το πρώτο πδ.\n4ος γύρος: πέταλο α' = (1αρ.γ.+1μ/πδ.+1πδ.+1 2πλο πδ+1πδ.+1μ/πδ+1αρ.γ)\nRound 4: petal A = (1sc + 1hdc + 1dc + 1trc + 1dc + 1hdc + 1sc)\nπλέκουμε 1 πέταλο α' σε κάθε διάστημα, σύνολο 9 πέταλα α'.\nCrochet one petal A into each space (9 A petals)\n5ος γύρος: πώς πλέκουμε την διακοσμητική αλυσίδα επάνω στα πδ: κάνουμε την αρχική θηλιά στο βελονάκι και έχοντας το νήμα κάτω από το πλεκτό,\nRound 5: How to crochet the chain around the flower:\nτην τραβάμε στην επιφάνεια,\nβουτώντας το βελονάκι ανάμεσα στο πρώτο και δεύτερο πδ. τραβάμε νήμα\nκαι το περνάμε μέσα από την αρχική θηλιά\nσυνεχίζουμε κατά τον ίδιο τρόπο, τραβώντας νήμα ανάμεσα από τα πδ. και περνώντας το μέσα από την προηγούμενη θηλιά.\nκλείνουμε φέρνοντας την τελευταία θηλιά στο πίσω μέρος του πλεκτού όπου την σταθεροποιούμε προσέχοντας να μην την σφίξουμε πολύ, κόβουμε το νήμα και το κρύβουμε επιμελώς με την βελόνα μας.\n6ος γύρος: αλλάζουμε χρώμα, κάνουμε πάλι αρχ. θηλιά στο βελονάκι και από την ανάποδη του πλεκτού,την περνάμε σε ένα τυχαίο πδ. και κλείνουμε με β.γ.\nRoun 6: Change color, make a loop, turn the flower,\nπλέκουμε 6αλ. σε κάθε διάστημα ανάμεσα στα πδ. σύνολο 9 διαστήματα από 6αλ.\nand chain 6 sc into each dc from round 3 (9 ch6-spaces)\n7ος γύρος: πέταλο β' = ( 1αρ.γ.+1μ/πδ+1π.+3 2πλα πδ+1πδ.+1μ/πδ+1αρ.γ.)\nRound 7: petal B = (1sc +1hdc + 1dc + 3trc + 1dc + 1hdc + 1sc)\nπλέκουμε από 1 πέταλο β' σε κάθε διάστημα, σύνολο 9 πέταλα β'\nCrochet one petal B into each space (9 B petals)\nέχουμε ένα 2πλό 9πέταλο λουλούδι που μπορούμε να το χρησιμοποιήσουμε σε πολλές εφαρμογές\nNow we've got a double 9 petal flower which we can use on many many craftworks\n8ος γύρος: αλλάζουμε χρώμα και γυρνώντας το λουλούδι από την πίσω πλευρά πλέκουμε από ένα αρ. γ. στο πίσω στυλάκι από τα 18γ. του 2ου γύρου,\nRound 8: Change color and turn the flower. Crochet a sc in each dc of round 2,\nσύνολο 18 αρ.γ, κλείνουμε με β.γ. στο πρώτο αρ.γ.\njoin into the 1rst sc (18 scs)\n9ος γύρος: πλέκουμε 1αρ.γ.+1αλ+1αρ.γ+.....σύνολο 36 αρ.γ.\nRound 9: Work *1sc, ch1*, rep **, join (36scs)\n10ς γύρος: επαναλαμβάνουμε τον 9ο γύρο\nRound 10: Rep round 9.\n11ος γύρος: χωρίζουμε σε 9 διαστήματα από 4 αρ.γ. το κάθε ένα και κάνουμε αυξήσεις, (3αρ.γ.+2αρ.γ. στο 4ο γ.)και βάζουμε σημαδάκια για να μην μπερδευόμαστε, σύνολο 45αρ.γ.\nSeparate the last round into 9 spaces (I used straps of yarn as markers) and work *1sc in next 3 sts, 2sc into next*, rep **, join (45 scs)\n12ος γύρος: (4αρ.γ.+2αρ.γ.) σύνολο 54αρ.γ.\nRound 12: *sc into next 4 sts, 2sc into next st*, rep ** (54 scs)\n13ος γύρος: (5αρ.γ.+2αρ.γ) σύνολο 63αρ.γ.\nRound 13: *sc into next 5 sts, 2sc into next st*, rep ** (63 scs)\n14ος γύρος: (6αρ.γ.+2αρ.γ.) σύνολο 72αρ.γ.\nRound 14: *sc into next 6 sts, 2sc into next st*, rep ** (72 scs)\n15ος γύρος: (7αρ.γ.+2αρ.γ.) σύνολο 81αρ.γ.\nRound 15: *sc into next 7 sts, 2sc into next st*, rep ** (81 scs)\nΑν θέλουμε σταματάμε κι εδώ το λουλούδι μας, αλλά εγώ θα το συνεχίσω στην επόμενη ανάρτηση: http://ergahandmade.blogspot.gr/2013/09/rainbow-flower-part-2.html), γιατί διαφορετικά θα είναι πάρα πολύ μεγάλη και κουραστική!\nTo be continued... http://ergahandmade.blogspot.gr/2013/09/rainbow-flower-part-2.html\nΑναρτήθηκε από Katy στις 3:25 μ.μ.\nΟ κόσμος της Ράνιας 20 Σεπτεμβρίου 2013 - 3:52 μ.μ.\nΤι λατρευτή ανάρτηση !!\nΠολύ χαίρομαι που με τις οδηγίες σου θα καταφέρω\nνα πλέξω λουλουδάκια, γιατί μου τα έφτιαχνε η\nμητέρα μου και την έχασα..\nΝα είσαι καλά, καλό ξημέρωμα !!\nΟ κόσμος της Ράνιας 20 Σεπτεμβρίου 2013 - 3:53 μ.μ.\nKaty 20 Σεπτεμβρίου 2013 - 11:44 μ.μ.\nΣ' ευχαριστώ πολύ Ράνια μου για όλα σου τα σχόλια και χαίρομαι που... συμβάλλω, λίγο, στη θύμηση της μαμάς σου! να είσαι καλά να τη θυμάσαι! Φιλάκια!!!\nΠΛΕΚΤΟΚΟΡΙΤΣΟ 21 Σεπτεμβρίου 2013 - 12:19 π.μ.\nΠρωτότυπο και ξεχωριστό το πανέμορφο λουλούδι σου. Περιμένω τη συνέχεια - Καλημέραααα\nΚΑΤΕΡΙΝΑΚΙ 21 Σεπτεμβρίου 2013 - 12:49 π.μ.\nΠιστή στις οδηγίες σου έπλεξα κι ατό το λουλουδάκι, το οποίο είναι πανέμορφο. Έκανα μια μικρή παραλλαγή όμως.......τα 9 πέταλα β' τα έπλεξα από την ανάποδη πλευρά και τώρα όταν κοιτάς το λουλούδι αυτά τα πέταλα φουσκώνουν λίγο και τα πρώτα πέταλα α' κάθονται πάνω τους. Θα το ανεβάσω σε λίγο για να μου πεις τη γνώμη σου.\nSofia 21 Σεπτεμβρίου 2013 - 5:59 π.μ.\nΠολύ αναλυτικές οι οδηγίες και πολύ χρήσιμες, το ξεκινάω τώρα κιόλας!!!\nGina-Teta 22 Σεπτεμβρίου 2013 - 1:30 π.μ.\nΠολύ όμορφα τα λουλούδια και πολύ ενημερωτικές οι οδηγίες σου! Καλή εβδομάδα!\nΚυριακή-Κορίνα Δημητρουλάκη 22 Σεπτεμβρίου 2013 - 4:16 π.μ.\nΘαρρώ,πως δεν υπάρχει άνθρωπος που να μη θαυμάζει τα λουλούδια,κι επίσης κανείς που δε θα ερωτευτεί την ανάρτησή σου!!!!!\nΠανέμορφα άνθη και οδηγίες κατατοπιστικότατες!\nΔημιουργία 22 Σεπτεμβρίου 2013 - 9:40 π.μ.\nΌμορφα μοτίφ και οι οδηγίες σου κατατοπιστικότατες.\nKaty 22 Σεπτεμβρίου 2013 - 2:56 μ.μ.\nΣας ευχαριστώ πάρα πολύ φίλες μου για τα σχόλιά σας! είμαι πολύ χαρούμενη που σας αρέσει το μοτίφ μου και οι οδηγίες! περιμένετε την συνέχεια σύντομα! φιλάκια!!!\nAby Craft 23 Σεπτεμβρίου 2013 - 6:11 π.μ.\nΤι όμορφα πράγματα φτιάχνεις!Σε βρήκα από το myeasycrochet.blogspot.gr και έχω ενθουσιαστεί!Έκτος από το ότι είναι όμορφα δίνεις και πολύ καλές οδηγίες!Ανυπομονώ για την επόμενη ανάρτησή σου κ ελπίζω να τα λέμε!\nKaty 23 Σεπτεμβρίου 2013 - 9:11 π.μ.\nΚαλώς όρισες Ady και σ΄ευχαριστώ πολύ για τα καλά σου λόγια! Φυσικά και θα τα λέμε με μεγάλη μου χαρά! Πηγαίνω στο blog σου για να γίνω φίλη σου!\nΦανή 25 Σεπτεμβρίου 2013 - 9:54 π.μ.\nΩραία τα δημιουργήματα και το tutorial σου! Κρίμα που εγώ δεν είχα ποτέ καλή σχέση με το βελονάκι. Αλυσίδες να σου φτιάξω όσα χιλιόμετρα θες! Μέχρι εκεί φτάνει η χάρη μου!\neviv 27 Σεπτεμβρίου 2013 - 10:54 π.μ.\nυπέροχη,αναλυτικότατη ανάρτηση,ευχαριστώ πολύ\nRainha 12 Φεβρουαρίου 2014 - 11:01 π.μ.\nVoce não tem como traduzir para o Português teus trabalhos? Amei a flor e como você foi mostrando. Obrigada.Bjs\nBread basket - Ψωμιέρα!


Αγώνες Στίβου «ΤΟΦΑΛΕΙΑ 2019» – Sportfmpatras.gr\nHome›SPORTS›ΣΤΙΒΟΣ›Αγώνες Στίβου «ΤΟΦΑΛΕΙΑ 2019»\nΠαμπελοποννησιακό Στάδιο Πάτρας – Τετάρτη, 10 Ιουλίου 2019\nα. ΑΝΔΡΕΣ : 100μ. – 200μ. – 400μ. – 1.500μ. – 3.000μ. – 110μ. με Εμπόδια – 400μ. με Εμπόδια – 3.000μ με Φυσ. Εμπόδια – Άλμα επί Κοντώ – Άλμα Τριπλούν – Ακοντισμός.\nΔικαίωμα συμμετοχής έχουν μόνο οι Αθλητές-τριες των Κατηγοριών Α-Γ, Νέων Α-Γ (Κ23), Ε-Ν (Κ20) και Π-Κ (Κ18) των Σωματείων – μελών του Σ.Ε.Γ.Α.Σ. και σύμφωνα πάντοτε με την ισχύουσα κωδικοποίηση – Γενική Προκήρυξη του Σ.Ε.Γ.Α.Σ. για το 2019.\nΔικαίωμα συμμετοχής έχουν ακόμη αθλητές-τριες Κύπριοι, ομογενείς και αλλοδαποί, ανεξάρτητα από το εάν έχουν ή όχι δελτίο αθλητικής ιδιότητας του ΣΕΓΑΣ, σύμφωνα με τους διεθνείς κανονισμούς.\nΟι δηλώσεις συμμετοχής πρέπει να έχουν αποσταλεί από τα ενδιαφερόμενα Σωματεία, μέχρι το μεσημέρι της Παρασκευής 5 Ιουλίου, στα Γραφεία της Ε.Α.Σ. Σ.Ε.Γ.Α.Σ. Βόρειας Πελ/σου με ηλεκτρονικό ταχυδρομείο στη διεύθυνση [email protected], με χρήση – συμπλήρωση του συνημμένου εντύπου.\nΣτη συνέχεια θα πρέπει να υπάρξει και τηλεφωνική επικοινωνία με ευθύνη των αθλητών- τριων ή του Σωματείου τους την Δευτέρα, 8 Ιουνίου 2019 ( από 11.00΄έως 14.00΄ )για την επιβεβαίωση αποδοχής της συμμετοχής από την Ε.Α.Σ. Σ.Ε.Γ.Α.Σ. Βόρειας Πελοποννήσου .\nΚαμία δήλωση συμμετοχής δεν θα γίνει δεκτή μετά από την παραπάνω ημερομηνία και καμία συμμετοχή δεν θεωρείται δεδομένη με μόνη τη δήλωσή της .\nΠΙΣΤΟΠΟΙΗΣΗ ΤΗΣ ΥΓΕΙΑΣ ΑΘΛΗΤΩΝ- ΤΡΙΩΝ :\nΟι συμμετέχοντες αθλητές θα πρέπει να προσέρχονται αυτοπροσώπως στην Αίθουσα Κλήσης 45΄ πριν την τέλεση του αγωνίσματος τους, προκειμένου να δηλώσουν την παρουσία τους προσκομίζοντας απαραίτητα το δελτίο αθλητικής ιδιότητας για να παραλάβουν τον αριθμό συμμετοχής τους και να γίνεται υποχρεωτικά η πιστοποίηση της Υγείας τους σύμφωνα με τα παρακάτω και αντίστοιχα κατά περίπτωση – ( έγγραφο 248/16-1-2019 του Σ.Ε.Γ.Α.Σ.). Έτσι δικαίωμα συμμετοχής έχουν :\n1) Οι αθλητές – αθλήτριες οι οποίοι έχουν Δελτίο Σ.Ε.Γ.Α.Σ. «νέας έκδοσης» και έχουν ήδη θεωρημένη κάρτα υγείας αθλητή.\n2) Οι αθλητές – αθλήτριες οι οποίοι έχουν Δελτίο Σ.Ε.Γ.Α.Σ. «νέας έκδοσης» και δεν έχουν μέχρι σήμερα θεωρημένη την κάρτα υγείας αθλητή.\n3) Οι αθλητές – αθλήτριες οι οποίοι έχουν Δελτίο Σ.Ε.Γ.Α.Σ. «παλαιάς έκδοσης» και δεν έχουν μέχρι σήμερα θεωρήσει από ιατρό την κάρτα υγείας αθλητή. Για τους αθλητές αυτούς ισχύει η πιστοποίηση της υγείας τους (ιατρική θεώρηση) στη πίσω όψη του δελτίου τους μέχρι και τη λήξη της.\nΟι υπεύθυνοι της αίθουσας κλήσης θα ελέγχουν αυστηρά όλα τα παραπάνω και δεν θα καταχωρούν στα πινάκια κανένα συμμετέχοντα που δεν προσκομίζει τα παραπάνω.\nΔεν προβλέπεται η κάλυψη εξόδων μετακίνησης – διαμονής – διατροφής σε καμία περίπτωση.\nΤΕΧΝΙΚΟΣ ΥΠΕΥΘΥΝΟΣ ΑΓΩΝΑ:\nΤεχνικός Υπεύθυνος Αγώνα ορίζεται ο κ. Δημήτρης Ορφανόπουλος, Τεχνικός Σύμβουλος ΕΑΣ ΣΕΓΑΣ Βόρειας Πελοποννήσου.\nΠαρουσία στελεχών της Ο.Ε. των Μεσογειακών Αγώνων ...\nΟ Νίκος Ηλιόπουλος, πήρε την 10η ...\nΟ ΣΕΒΑΣ Πάτρας εκφράζει τα συγχαρητήρια του στην Αγγελική Μακρή\nΤιμήθηκε ο Λούης


ΓΕΡΜΑΝΙΑ: ΚΛΕΜΜΕΝΟ ΦΟΡΤΗΓΟ ΕΠΕΣΕ ΠΑΝΩ ΣΕ ΑΥΤΟΚΙΝΗΤΑ - 16 ΤΡΑΥΜΑΤΙΕΣ από Voria.gr article https://www.voria.gr/article/germania-klemmeno-fortigo-epese-pano-se-aftokinita---16-travmaties Ένας άνδρας μπήκε στο βαρύ φορτηγό στο κέντρο της πόλης και το οδήγησε πάνω σε πολλά αυτοκίνητα που περίμεναν σε φανάρι. 08.10.2019 08:35\nΓΕΡΜΑΝΙΑ: ΚΛΕΜΜΕΝΟ ΦΟΡΤΗΓΟ ΕΠΕΣΕ ΠΑΝΩ ΣΕ ΑΥΤΟΚΙΝΗΤΑ - 16 ΤΡΑΥΜΑΤΙΕΣ\n08/10/2019, 08:35 |\nΈνας άνδρας μπήκε στο βαρύ φορτηγό στο κέντρο της πόλης και το οδήγησε πάνω σε πολλά αυτοκίνητα που περίμεναν σε φανάρι.\nΣύμφωνα με την αστυνομία, ένας άνδρας μπήκε περί τις 17:20, τοπική ώρα (18:20 ώρα Ελλάδας) στο βαρύ φορτηγό στο κέντρο της πόλης και το οδήγησε πάνω σε πολλά αυτοκίνητα που περίμεναν σε φανάρι στο δικαστικό μέγαρο, με αποτέλεσμα να τραυματιστούν αρκετοί άνθρωποι, οι οποίοι κατόπιν διακομίστηκαν σε νοσοκομεία. Ο δράστης τραυματίστηκε ελαφρά και συνελήφθη.\n«Δεν αποκλείουμε απολύτως τίποτε» ως προς τα κίνητρα του υπόπτου, είπε εκπρόσωπος της αστυνομίας στο Γερμανικό Πρακτορείο, ερωτηθείς αν θεωρεί το συμβάν τρομοκρατική ενέργεια. Σε αυτό το στάδιο, όπως διευκρίνισε η αστυνομία σε ανακοίνωσή της, «η έρευνα συνεχίζεται, με καταθέσεις μαρτύρων και συγκέντρωση αποδεικτικών στοιχείων».


Σπαλιάρας Δημήτρης Γυναικολόγος - Μαιευτήρας | doctoranytime\nΑριθμός άδειας: 2900\nΔιαμαντίδη 8, Κορυδαλλός, Αττική\nΓΕΩΡΓΙΑ Π 2 Ιουνίου 2021\nΓΕΩΡΓΙΑ Π Μέλος από 12 Οκτωβρίου 2019 Επιβεβαιωμένη αξιολόγηση 2 αξιολογήσεις στο doctoranytime\nεξαιρετικος γιατρος!! Με καθησυχασε και μου εδωσε τη λυση στο προβλημα μου\nΗρω Τ 20 Μαΐου 2021\nΗρω Τ Μέλος από 2 Νοεμβρίου 2020 Επιβεβαιωμένη αξιολόγηση 2 αξιολογήσεις στο doctoranytime\nΚαταπληκτικός γιατρός! Σε κάνει να νιώθεις σιγουριά και άνεση!\nΔεσποινα Χ 20 Απριλίου 2021\nΔεσποινα Χ Μέλος από 14 Μαρτίου 2017 Επιβεβαιωμένη αξιολόγηση 3 αξιολογήσεις στο doctoranytime\nΓΙΩΤΑ Μ 6 Απριλίου 2021\nΓΙΩΤΑ Μ Μέλος από 5 Φεβρουαρίου 2014 Επιβεβαιωμένη αξιολόγηση 2 αξιολογήσεις στο doctoranytime\nΝίκη Κ 3 Απριλίου 2021\nΝίκη Κ Μέλος από 30 Νοεμβρίου 2018 Επιβεβαιωμένη αξιολόγηση 2 αξιολογήσεις στο doctoranytime\nΚριστίνα Σ 1 Απριλίου 2021\nΚριστίνα Σ Μέλος από 28 Μαρτίου 2021 Επιβεβαιωμένη αξιολόγηση 1 αξιολόγηση στο doctoranytime\nγεωργία τ 8 Μαρτίου 2021\nγεωργία τ Μέλος από 3 Μαρτίου 2014 Επιβεβαιωμένη αξιολόγηση 6 αξιολογήσεις στο doctoranytime\nMaria K 14 Φεβρουαρίου 2021\nMaria K Μέλος από 16 Οκτωβρίου 2015 Επιβεβαιωμένη αξιολόγηση 3 αξιολογήσεις στο doctoranytime\nΑΡΙΣΤΕΑ Δ 13 Φεβρουαρίου 2021\nΑΡΙΣΤΕΑ Δ Μέλος από 25 Μαΐου 2020 Επιβεβαιωμένη αξιολόγηση 2 αξιολογήσεις στο doctoranytime\nMaria k 15 Ιανουαρίου 2021\nMaria k Μέλος από 11 Απριλίου 2018 Επιβεβαιωμένη αξιολόγηση 2 αξιολογήσεις στο doctoranytime\nΣπαλιάρας-Δημήτρης-Γυναικολόγος - Μαιευτήρας


«Είμαστε όλοι Έλληνες»: Έκθεση εμπνευσμένη από την επέτειο των 200 χρόνων από το Ελληνική Επανάσταση | Εφημερίς Δημοπρασιών & Πλειστηριασμών | Από το 1929\nΕΤΙΚΕΤΕΣ: 200 χρόνια από την Ελληνική Επανάσταση, Βυζαντινο Μουσείο, ΕΚΘΕΣΗ ΣΥΓΧΡΟΝΗΣ ΤΕΧΝΗΣ\nΓια πρώτη φορά παρουσιάζονται στο κοινό (ευγενική χορηγία ιδιωτικής συλλογής Αγγελιδάκη) δύο έργα, που αποδίδονται στον ζωγράφο Θεόφιλο Χατζημιχαήλ (1870-1934), καλλιτέχνης ο οποίος έχει διηγηθεί μέσα από τα έργα του επεισόδια και χαρακτήρες της ελληνικής επανάστασης. Στο πλαίσιο αυτό παρουσιάζεται μια πρωτότυπη μουσική σύνθεση του Χρήστου Κτιστάκη, με τίτλο «Ελλάς 1821», εμπνευσμένη από το ποίημα «Hellas», από τη γυναικεία χορωδία inDONNAtion του Δημοτικού Ωδείου Λάρισας, υπό τη διεύθυνση του μαέστρου Δημήτρη Κτιστάκη, επίκουρου καθηγητή Τ.Μ.Σ. Ιονίου Πανεπιστήμιου και συνοδεία πιάνου της Φρόσως Αστ. Κτιστάκη.\nΦον ντερ Λάιεν: Η Ένωση αποκτά τεράστιο όφελος έχοντας την Ελλάδα στον πυρήνα της Επόμενο άρθρο: